GBE BUBU Albanian Amerika Tokunɔgbe Arabic Armenian (West) Assamese Bengali Bicol Bislama Cambodian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greenlandic Gujarati Haitian Creole Hiligaynon Hindi Hungarian Icelandic Igbo Iloko Indonesian Italian Japanese Kannada Kiluba Kirghiz Korean Latvian Lithuanian Malagasy Malayalam Marathi Maya Mizo Mongolian Moore Myanmar Niuean Norwegian Ossetian Palauan Pangasinan Papiamento (Aruba) Papiamento (Curaçao) Persian Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tiv Tshiluba Tsonga Turkish Twi Ukrainian Urdu Vietnamese Zulu\n‘Minɔ dzadzraɖoɖi, elabena Amegbetɔvi la ava le gaƒoƒo, si ŋuti miebu o la me.’—MATEO 24:44.\n1. Nukatae wòle be míatsi dzi ɖe Yehowa ƒe ŋkekea ŋu?\nANYE aʋakpegbe kple dɔmedzoedogbe, hiãgbe kple xaxagbe, vivitidogbe kple nugblẽgbe. Yehowa ƒe “ŋkeke gã dziŋɔ” la ava nuɖoanyi vɔ̃ɖi sia dzi godoo, abe alesi Tsiɖɔɖɔa ɖe Noa ƒe ŋkekea me xexe vɔ̃ɖi la ene. Sisi le enu meli o. Ke hã, “woaɖe amesiame, si ayɔ Yehowa ŋkɔ.” (Yoel 3:3-5a; Amos 5:18-20) Mawu atsrɔ̃ eƒe futɔwo eye wòaɖe eƒe amewo. Nyagblɔɖila Zefanya tsɔ vevienyenye si bia nuwɔwɔ kpata gblɔ be: “Yehowa ƒe ŋkeke gã la tu aƒe, etu aƒe, eye wòle du dzi ŋutɔ.” (Zefanya 1:14) Ekema ɣekaɣie Mawu ƒe ʋɔnudɔdrɔ̃ sia ava?\n2, 3. Nukatae wòle vevie be míadzra mía ɖokuiwo ɖo na Yehowa ƒe ŋkekea?\n2 Yesu gblɔ be: “Ke le ŋkeke ma kple gaƒoƒo ma ŋuti la, ame aɖeke menyae o; mawudɔla, siwo le dziƒowo, kple Vi la hã menyae o, negbe Fofonye ɖeka ko.” (Mateo 24:36) Esi wònye be míenya ɣeyiɣia tututu o ta la, ele vevie be míawɔ ɖe ƒe 2004 ƒe mawunyakpukpuia dzi be: ‘Minɔ ŋudzɔ, minɔ dzadzraɖoɖi.’—Mateo 24:42, 44.\n3 Esi Yesu nɔ alesi woaƒo amesiwo le dzadzraɖoɖi nu ƒu enumake ɖe dedienɔƒe evɔ woagblẽ ame bubuwo ya ɖi ŋu nya gblɔm la, egblɔ be: “Ame eve woanɔ abɔ me; woaxɔ ɖeka, eye woagblẽ ɖeka ɖi; nyɔnu eve woanɔ teƒo; woaxɔ ɖeka, eye woagblẽ ɖeka ɖi.” (Mateo 24:40, 41) Le ŋkubiã ƒe ɣeyiɣi ma dzi la, alekee wòanɔ na mía dometɔ ɖesiaɖe? Ðe míanɔ dzadzraɖoɖia, alo ɖe ŋkeke ma aɖi ɖe mía? Afɔ siwo ɖem míele fifia koŋ dzie wòanɔ te ɖo. Be míate ŋu anɔ dzadzraɖoɖi na Yehowa ƒe ŋkekea bia be míaƒo asa na nɔnɔme aɖewo si bɔ egbea, míaƒo asa na gege ɖe gbɔgbɔmenɔnɔme madeamedzi aɖe koŋ me, eye be míaɖe mía ɖokui ɖa tso agbe aɖewo ƒomevi nɔnɔ me.\nƑo Asa na Ðekematsɔleme ƒe Nɔnɔme\n4. Nɔnɔme kae nɔ Noa ŋɔlimetɔwo si?\n4 Bu Noa ƒe ŋkekeawo ŋu kpɔ. Biblia gblɔ be: “Le xɔse me Noa, esime wòxɔ ɖeɖefia tso Mawu gbɔ le nusiwo womekpɔ haɖe o ŋuti la, etsɔ mawuvɔvɔ̃ wɔ aɖakaʋu hena eƒemetɔwo ɖeɖe.” (Hebritɔwo 11:7) Aɖakaʋua anye etɔxɛ eye wòadze woakpɔ nyuie. Gawu la, Noa nye “dzɔdzɔenyenye ƒe gbeƒãɖela.” (Petro II, 2:5) Noa ƒe aɖakaʋukpakpadɔa loo alo eƒe gbeƒãɖeɖea meʋã eŋɔlimetɔwo be woatrɔ o. Nukatae? Elabena ‘wonɔ nu ɖum, eye wonɔ nu nom, wonɔ srɔ̃ ɖem, eye wonɔ wo tsɔm na, bena woaɖe.’ Amesiwo Noa nɔ gbeƒã ɖem na la ƒo wo ɖokui ɖe woa ŋutɔwo ƒe nuwɔna kple dzidzɔkpɔkpɔ me ale gbegbe be ‘womede dzesi naneke o, vaseɖe esime tɔɖɔɖɔ va, eye wòkplɔ wo katã yii.’—Mateo 24:38, 39.\n5. Nɔnɔme kae nɔ Sodomtɔwo si le Lot ƒe ŋkekea me?\n5 Nenema kee wònɔ le Lot ƒe ŋkekea me. Ŋɔŋlɔawo gblɔ na mí be: ‘Wonɔ nuɖuɖu dzi, wonɔ nunono dzi, wonɔ nuƒeƒle dzi, wonɔ nudzadzra dzi, wonɔ nukuwo dodo dzi, wonɔ xɔtutu dzi. Ke le ŋkeke, si dzi Lot do go tso Sodom la, dzo kple dzokpe wu tso dziƒo, eye wòtsrɔ̃ wo katã.’ (Luka 17:28, 29) Esi mawudɔlawo xlɔ̃ nu Lot ku ɖe tsɔtsrɔ̃ si gbɔna ŋu la, egblɔ nusi gbɔna dzɔdzɔge la ŋutinya na toawo. Gake wobui “nukonyae.”—Mose I, 19:14.\n6. Nɔnɔme kae wòle be míaƒo asa na?\n6 Yesu gblɔ be, abe alesi wònɔ le Noa kple Lot ƒe ŋkekeawo mee ene la, “nenema ke lanye Amegbetɔvi la ƒe vava.” (Mateo 24:39; Luka 17:30) Le nyateƒe me la, ɖekematsɔleme ƒe nɔnɔmee le ame geɖe si egbea. Ele be míakpɔ nyuie be nɔnɔme sia nagakpɔ ŋusẽ ɖe mía dzi o. Naneke megblẽ le nu vivi ɖuɖu kple ahanono alesi sɔ ŋu o. Nenema kee srɔ̃ɖeɖe hã nye Mawu ƒe ɖoɖo. Gake ne nusiawo va nye nu vevitɔwo na mí wu le agbe me eye míeɖe asi le gbɔgbɔmenuwo ŋu la, ɖe míanɔ dzadzraɖoɖi le mía ɖokui me na Yehowa ƒe ŋkeke gã dziŋɔ la?\n7. Nya vevi kae wòle be míabia hafi ade ta dɔ aɖe me, eye nukatae?\n7 Apostolo Paulo gblɔ be: “Ɣeyiɣi la le kpuie; eyata azɔ la amesiwo si nyɔnu le la, nanɔ abe ɖe ɖeke mele wo si o ene.” (Korintotɔwo I, 7:29-31) Ɣeyiɣi kpui aɖe koe susɔ be míatsɔ awu Fiaɖuƒegbeƒãɖeɖedɔ si Mawu de mía si la nui. (Mateo 24:14) Paulo xlɔ̃ nu srɔ̃tɔwo gɔ̃ hã be woagatsi dzi ɖe wo nɔewo ŋu ale gbegbe be woatsɔ Fiaɖuƒea ƒe nuwo aɖo nɔƒe evelia le woƒe agbe me o. Eme kɔ ƒã be nukpɔsusu si ƒomevi kafum Paulo le be wòanɔ mía si la to vovo kura na ɖekematsɔleme. Yesu gblɔ be: “Midi mawufiaɖuƒe la kple [Mawu ƒe] dzɔdzɔenyenye gbãgbiagbã.” (Mateo 6:33) Ne míele nyametsotso aɖe wɔm loo alo hafi míade ta dɔ aɖe me la, nya vevi si míabia enye be, ‘Aleke esia akpɔ ŋusẽ ɖe Fiaɖuƒea ƒe nu siwo meɖo nɔƒe gbãtɔ le nye agbe me dzii?’\n8. Ne gbesiagbedɔwɔna va zu nusiwo nana míevona kuraa o la, nukae wòle be míawɔ?\n8 Ke ne míede dzesii be míeƒo mía ɖokui ɖe gbesiagbedɔwɔna me vĩ xoxo ale gbegbe be wòva vu tsyɔ gbɔgbɔmenuwo dzi ya ɖe? Ðeko míaƒe agbenɔnɔ to vovo vie tso amesiwo si Ŋɔŋlɔawo me sidzedze vavãtɔ mesu o eye womenye Fiaɖuƒegbeƒãɖela o la tɔ gbɔa? Ne nenemae la, ekema ehiã be míado gbe ɖa le esia ŋu. Yehowa ate ŋu akpe ɖe mía ŋu be tamesusu nyuitɔ nasu mía si. (Romatɔwo 15:5; Filipitɔwo 3:15) Ate ŋu akpe ɖe mía ŋu míatsɔ Fiaɖuƒea ƒe nuwo aɖo nɔƒe gbãtɔ, awɔ nusi sɔ, ahawɔ dɔ si wode mía si la ade goe.—Romatɔwo 12:2; Korintotɔwo II, 13:7.\nTsi Tre Ðe Gbɔgbɔmekɔlɔ̃edɔdɔ Ŋu\n9. Le Nyaɖeɖefia 16:14-16 ƒe nya nu la, nukatae wòle vevie be míatsi tre ɖe gbɔgbɔmekɔlɔ̃edɔdɔ ŋu?\n9 Nyagblɔɖi si tututu ƒo nu tso “Mawu, ŋusẽkatãtɔ la, ƒe ŋkeke gã la ƒe aʋawɔwɔ” si gbɔna le Harmagedon me ŋu la kee xlɔ̃ nu be ame aɖewo manɔ ŋudzɔ o. Aƒetɔ Yesu Kristo gblɔ be: “Kpɔ ɖa, megbɔna abe fiafitɔ ene; woayra amesi nɔa ŋudzɔ, eye wòdzra eƒe awuwo ɖo, bena wòagazɔ amama, eye woakpɔ eƒe ŋukpeƒe o.” (Nyaɖeɖefia 16:14-16) Awu siwo woyɔ le afisia tsi tre ɖi na nusi dea dzesi mí be míenye Kristotɔ Yehowa Ðasefowo. Esia lɔ dɔ si wɔm míele abe Fiaɖuƒegbeƒãɖelawo ene kple míaƒe Kristotɔwo ƒe agbenɔnɔ ɖe eme. Ne míege ɖe dɔmawɔmawɔ ƒe nɔnɔme si le abe alɔ̃dɔdɔ ene me la, woate ŋu aɖe Kristotɔnyenye ƒe dzesi si le mía ŋu la le mía ŋu. Ema anye ŋukpenanu kple nusi me afɔku le. Ele be míaƒo asa na gbɔgbɔmekɔlɔ̃edɔdɔ alo kuviawɔwɔ. Aleke míate ŋu atsi tre ɖe nɔnɔme sia ŋui?\n10. Nukatae Biblia xexlẽ gbesiagbe kpena ɖe mía ŋu be míayi edzi anɔ ŋudzɔ le gbɔgbɔ me?\n10 Biblia tea gbe ɖe alesi wòle vevie be míanɔ ŋudzɔ ahanɔ ŋute dzi enuenu. Le kpɔɖeŋu me, Nyanyuiawo me nuŋlɔɖiwo ɖo ŋku edzi na mí be: “Minɔ ŋudzɔ” (Mateo 24:42; 25:13; Marko 13:35, 37); “misu te” (Mateo 24:44); “mikpɔ nyuie eye minɔ ŋudzɔ” (Marko 13:33); “minɔ dzadzraɖoɖi” (Luka 12:40). Esi apostolo Paulo gblɔ be Yehowa ƒe ŋkekea ava xexe sia dzi le vome megbe la, exlɔ̃ nu haxɔsetɔwo be: “Migana míanɔ alɔ̃ dɔm abe ame bubuwo ene o, ke boŋ mina míanɔ ŋudzɔ, eye míanɔ mo xexi.” (Tesalonikatɔwo I, 5:6) Le Biblia ƒe agbalẽ mamlɛtɔ me la, Kristo Yesu si wodo ŋutikɔkɔe na la te gbe ɖe eƒe vava kaba le vome dzi, gblɔ be: “Megbɔna kpuie.” (Nyaɖeɖefia 3:11; 22:7, 12, 20) Nyagblɔɖila Hebritɔ geɖewo hã ɖɔ Yehowa ƒe ʋɔnudrɔ̃ŋkeke gã la hexlɔ̃ nu amewo tso eŋu. (Yesaya 2:12, 17; Yeremya 30:7; Yoel 2:11; Zefanya 3:8) Mawu ƒe Nya, Biblia, xexlẽ gbesiagbe kple ŋugbledede le nusi míexlẽ ŋu nye kpekpeɖeŋunu nyui aɖe si ana míayi edzi anɔ ŋudzɔ le gbɔgbɔ me.\n11. Nukatae ɖokuisi Biblia sɔsrɔ̃ le vevie be míanɔ ŋudzɔ le gbɔgbɔ me?\n11 Ẽ, aleke gbegbee Ŋɔŋlɔawo me ɖokuisinusɔsrɔ̃ si wowɔna moveviɖoɖotɔe kple Biblia-srɔ̃gbalẽ, siwo “dɔla nuteƒewɔla kple aɖaŋudzela” ta nye ŋusẽdoamenu si nana míenɔa ŋudzɔe le gbɔgbɔ mee nye si! (Mateo 24:45-47) Gake be ɖokuisinusɔsrɔ̃ naɖe vi la, ele be woanɔ ŋgɔyiyi kpɔm le eme eye woanɔ ewɔm edziedzi. (Hebritɔwo 5:14–6:3) Ele be míaɖu gbɔgbɔmenu sesẽwo edziedzi. Ɣeyiɣi kpɔkpɔ ɖe esia wɔwɔ ŋu le ŋkeke siawo me ate ŋu asesẽ. (Efesotɔwo 5:15, 16) Ke hã, asinukpɔkpɔ hafi axlẽ Biblia kple Biblia-srɔ̃gbalẽwo ɖeɖe mesɔ gbɔ o. Ðokuisinusɔsrɔ̃ si míawɔ edziedzi le vevie ne míedi be ‘míanɔ sesĩe le xɔse me’ ahanɔ ŋudzɔ.—Tito 1:13.\n12. Aleke Kristotɔwo ƒe kpekpewo kple takpekpewo kpena ɖe mía ŋu be míawɔ avu kple gbɔgbɔmekɔlɔ̃edɔdɔe?\n12 Kristotɔwo ƒe kpekpewo kple takpekpewo hã kpena ɖe mía ŋu be míawɔ avu kple gbɔgbɔmekɔlɔ̃edɔdɔ. Le mɔ ka nu? To nufiame siwo míexɔna dzi. Ðe womeɖoa ŋku alesi Yehowa ƒe ŋkekea tu aƒee dzi na mí edziedzi le kpekpe siawo me oa? Kristotɔwo ƒe kpekpe si wowɔna kwasiɖa sia kwasiɖa naa mɔnukpɔkpɔwo mí be “míade dzi ƒo na mía nɔewo le lɔlɔ̃ kple dɔ nyui wɔwɔ me.” Dzideƒoname, alo ame tutuɖo sia kpena ɖe ame ŋu be wòanɔ ŋudzɔ le gbɔgbɔ me. Eyata mewɔ nuku o be wode se na mí be míaƒo ƒu edziedzi zi alesi ‘míekpɔ bena ŋkekea le ɖoɖom la.’—Hebritɔwo 10:24, 25.\n13. Aleke Kristotɔwo ƒe subɔsubɔdɔa kpena ɖe mía ŋu be míanɔ ŋudzɔ le gbɔgbɔ mee?\n13 Ne míetsɔ dzi blibo kpɔ gome le Kristotɔwo ƒe subɔsubɔdɔa me la, ekpena ɖe mía ŋu be míanɔ ŋudzɔ. Mɔ nyui kae gali si dzi míato ana ɣeyiɣiawo ƒe dzesiawo kple nusi wofia nanɔ yeye le susu me na mí wu nuƒoƒo le wo ŋu na ame bubuwo? Eye ne míekpɔ be amesiwo míele Biblia srɔ̃m kplii wɔ ŋgɔyiyi hete nusiwo srɔ̃m wole la dede dɔwɔna me la, edzia vevienyenye si wòle be míatsɔ ɖe dɔa wɔwɔ ŋu ɖe edzi. Apostolo Petro gblɔ be: “Mibla miaƒe tamesusuwo ƒe aliwo dzi, minɔ mo xexi.” (Petro I, 1:13) ‘Dɔ geɖe si wɔm míanɔ le Aƒetɔa ƒe dɔa me’ nyea gbɔgbɔmekɔlɔ̃edɔdɔ gbɔ kpɔnu.—Korintotɔwo I, 15:58.\nƑo Asa na Agbenɔnɔ si Doa Afɔku Ame le Gbɔgbɔ Me\n14. Abe alesi woɖɔe le Luka 21:34-36 me ene la, agbenɔnɔ ka ŋue Yesu xlɔ̃ nu le?\n14 Le Yesu ƒe nyagblɔɖi vevi si ku ɖe eƒe anyinɔnɔ ŋu me la, egana nuxlɔ̃ame bubu. Egblɔ be: “Mikpɔ mia ɖokui dzi nyuie, bena nutsuɖuɖu kple ahamumu kple dzimaɖitsitsi ɖe nuɖuɖu ŋu nagate miaƒe dzi ɖe to o, eye ŋkeke ma nagalili mi abe mɔ̃ ene o; elabena adze amesiwo katã nɔ anyigba blibo la ƒe ŋku me la dzi. Eyaŋuti minɔ ŋudzɔ le ɣeawo katã ɣi me kple gbedodoɖa, bena miate ŋu asi le nusiawo katã, siwo le eme va ge la nu, eye be miatsi tre ɖe Amegbetɔvi la ŋku me.” (Luka 21:34-36) Yesu ɖɔ alesi koŋ amewo nɔa agbee wòsɔ, wolɔ̃a: nutsuɖuɖu, ahamumu, kple agbenɔnɔ si naa ame tsia dzimaɖi.\n15. Nukatae wòle be míaƒo asa na nuɖuɖu kple ahanono si gbɔ eme?\n15 Nutsuɖuɖu kple ahatsunono mesɔ ɖe Biblia ƒe gɔmeɖosewo nu o eye ele be woaƒo asa na wo. Biblia gblɔ be: “Meganɔ weintsunolawo kple lãtsuɖulawo dome o.” (Lododowo 23:20) Gake mahiã be nuɖuɖu kple ahanono naɖo keke afima ke hafi woado afɔku ame o. Woate ŋu ana ame nanɔ akɔlɔ̃e dɔm ahanɔ kuvia wɔm do ŋgɔ. Biblia ƒe lododo aɖe gblɔ be: “Nu le kuviatɔ dzrom, gake dzodzroe.” (Lododowo 13:4) Amesia ƒomevi adi be yeawɔ Mawu ƒe lɔlɔ̃nu, gake eƒe didia mava eme o le fɔmalémalé ɖe nu ŋu ta.\n16. Aleke míate ŋu aƒo asa na dzimaɖitsitsi si azu agba na mí le míaƒe ƒomea mee?\n16 Nukawoe nye agbemedzimaɖitsitsi siwo ŋu Yesu xlɔ̃ nu le? Wolɔ ame ŋutɔ ƒe nudidiwo, ƒomea dzi kpɔkpɔ, kple esiawo tɔgbe ɖe eme. Alekee nunya manɔ eme o enye si be míana nusiawo nakpe mía dzi! Yesu bia be: “Amekae le mia dome, ne ele fu ɖem na eɖokui la, wòate ŋu atsɔ abɔ ɖeka akpe ɖe eƒe agbenɔɣi ŋu mahã?” Exlɔ̃ nu eƒe nyaselawo bena: “Migaɖe fu na mia ɖokui agblɔ bena: Nuka míaɖu, nuka míano, alo nuka míatsɔ ata mahã o. Elabena nenem nusiawo katã tɔgbe trɔ̃subɔlawo dina; ke mia Fofo, si le dziƒo la, nyae bena, nenem nusiawo katã hiãa mi.” Fiaɖuƒea ƒe nuwo ɖoɖo nɔƒe gbãtɔ le míaƒe agbe me kpakple kaka ɖe edzi be Yehowa ana míaƒe nuhiahiãwo mí aɖe dzimaɖitsitsi dzi akpɔtɔ ahakpe ɖe mía ŋu míanɔ ŋudzɔ.—Mateo 6:25-34.\n17. Aleke ŋutilãmenuwo yomenɔnɔ ate ŋu ahe dzimaɖitsitsi vɛ?\n17 Ŋutilãmenuwo yomenɔnɔ hã ate ŋu ahe dzimaɖitsitsi vɛ. Le kpɔɖeŋu me, ame aɖewo naa woƒe agbenɔnɔ tɔtɔna ɖe edzi to agbe si gbɔ woƒe ŋutete ŋu nɔnɔ me. Wotsɔ kesinɔtɔ zuzu le zã ɖeka me ƒe ɖoɖowo kple gadede dɔ siwo me afɔku le me tsɔ ble ame aɖewoe. Le ame aɖewo gome la, sukudede be woaʋu ga ƒe mɔnukpɔkpɔ na ame zu mɔ̃ ɖe wo. Nyateƒee, sukudede aɖo afi aɖe ate ŋu akpe ɖe ame ŋu be wòakpɔ dɔ awɔ. Gake nyateƒeae nye be ame aɖewo do afɔku wo ɖokuiwo le gbɔgbɔ me le sukukɔkɔ si xɔa ɣeyiɣi didi dede me. Nɔnɔme doafɔkuame kae ma me ame naƒo eɖokui ɖo esime Yehowa ƒe ŋkekea le aƒe tum! Biblia xlɔ̃ nu be: “Amesiwo dina be, yewoazu kesinɔtɔwo la, gena ɖe tetekpɔwo kple mɔ̃tetrewo kpakple movidzɔdzɔ kple nuveviwɔame ƒe nudzodzro geɖe, siwo tsɔa amewo xlãna ɖe gbegblẽ kple tsɔtsrɔ̃ me la me.”—Timoteo I, 6:9.\n18. Be míaƒo asa na mía ɖokui ƒoƒo ɖe ŋutilãmenudidi vivivo me la, ŋutete kawoe wòle be míatu ɖo?\n18 Nu vevi si akpe ɖe ame ŋu be woagahee ade ŋutilãmenudidi vivivo me o enye alesi woate ŋu ade vovototo nyui kple vɔ̃ dome le nyametsotsowo wɔwɔ me. ‘Nuɖuɖu sesẽ si li na amesiwo tsi zu blibo’ la ɖuɖu edziedzi kple ‘míaƒe sidzenuwo ŋudɔwɔwɔ’ dzie míetona tua ŋutete sia ɖo. (Hebritɔwo 5:13, 14) ‘Nusiwo le vevie wu la kpɔkpɔ dze sii’ ne míele taɖodzinuwo ɖom la akpɔ mía ta tso tiatia gbegblẽwo wɔwɔ me.—Filipitɔwo 1:10.\n19. Ne míede dzesii be ɣeyiɣi ʋɛ aɖe ŋutɔ koe míekpɔna na gbɔgbɔmenuwo la, nukae wòle be míawɔ?\n19 Ŋutilãmenudidi vivivo ate ŋu agbã ŋku na mí, si awɔe be ɣeyiɣi ʋɛ aɖe koe míakpɔ ɖe gbɔgbɔmenuwo ŋu loo alo be míakpɔ ɖeke kura ɖe eŋu o. Aleke míate ŋu adzro mía ɖokuiwo me ahaƒo asa na agbenɔnɔ sia ƒe mɔ̃ be wòagaɖe mí o? Ahiã be míatsɔ gbedodoɖa ade ŋugble le alesi míawɔ míaƒe agbenɔnɔ nanɔ bɔbɔe wu kple afisi míate ŋu awɔe see ŋu. Blema Israel fia Salomo gblɔ be: “Dɔwɔla ɖaɖu nu ʋee o, eɖaɖu nu geɖe o, alɔ̃ vivina nɛ; ke kesinɔtɔ ƒe nu gbogboawo menana wòdɔa alɔ̃ o.” (Nyagblɔla 5:11) Ðe ŋutilãmenunɔamesi siwo mehiã hafi o la gbɔ kpɔkpɔ xɔa ɣeyiɣi kple ŋusẽ gbogbo aɖe le mía sia? Alesi nuwo sɔ gbɔ ɖe mía sii la, nenemae wòabia be míakpɔ nu gbogbowo gbɔ, alé be na wo, ahakpɔ wo ta. Ðe manyo be míaɖe nunɔamesi aɖewo dzi akpɔtɔ be agbe nanɔ bɔbɔe na mí oa?\nDo Vevie Nànɔ Dzadzraɖoɖi\n20, 21. (a) Kakaɖedzi kae apostolo Petro na ku ɖe Yehowa ƒe ŋkekea ŋu? (b) Nukawoe wòle be míayi edzi anɔ wɔwɔm atsɔ anɔ eɖem fia be míele dzadzraɖoɖi na Yehowa ƒe ŋkekea?\n20 Ɣeyiɣi vɔ na xexe si nɔ anyi le Noa ƒe ŋkekea me, eye avɔ na fifi nuɖoanyia hã. Apostolo Petro ka ɖe edzi na mí be: “Aƒetɔ la ƒe ŋkeke le vava ge abe fiafitɔ ene, le esime dziƒowo ava yi kple gbeɖeɖe; ke gɔmedzenuwo labi, eye woalólo le dzo me, eye anyigba kple eme dɔwɔwɔwo lafiã keŋ.” Kpɔɖeŋudziƒo—dziɖuɖu vɔ̃ɖiwo—alo kpɔɖeŋunyigba—amegbetɔƒomea si ɖe ɖa le Mawu ŋu—matsi agbe le Mawu ƒe dɔmedzoea me o. Esi Petro nɔ nu ƒom tso alesi míate ŋu anɔ dzadzraɖoɖi na ŋkeke ma ŋu la, egblɔ be: “Esi woalólo nusiawo katã la, ameka ƒomeviwo wòle na mi be, mianye le anyinɔnɔ kɔkɔe kple mawusosroɖa me, eye mialala, eye miadi Mawu ƒe ŋkeke la ƒe vava vevie!”—Petro II, 3:10-12.\n21 Kristotɔwo ƒe kpekpe siwo míanɔ dedem ahanɔ gome kpɔm le gbeƒãɖeɖe nyanyuia me edziedzi la nye anyinɔnɔ kɔkɔe kple mawusosroɖa ƒe nuwɔnawo ƒe akpa aɖe. Mina míatsɔ mawusosroɖa si tso dzime awɔ woe esime míele Yehowa ƒe ŋkeke gã la lalam dzigbɔɖitɔe. Mina be ‘míawɔ mía tɔ sinua be Mawu nakpɔ mí ɖimaƒomaƒo kple mokaka manɔŋui kpakple le ŋutifafa me.’—Petro II, 3:14.\n• Nukatae wòle be míanɔ dzadzraɖoɖi na Yehowa ƒe ŋkekea?\n• Ne gbesiagbedɔwɔnawo va zu nusiwo nana míevona kuraa o la, nukae wòle be míawɔ?\n• Nukae akpe ɖe mía ŋu be míadɔ gbɔgbɔmekɔlɔ̃e o?\n• Agbenɔnɔ doafɔkuame kawoe wòle be míaƒo asa na, eye aleke míawɔe?\n[Nɔnɔmetata siwo le axa 20, 21]\nNoa ƒe ŋkekea me tɔwo mekpɔ ʋɔnudɔdrɔ̃ si gbɔna la dze sii o—wò ya ɖe?\nÐe nàte ŋu ana wò agbenɔnɔ nanɔ bɔbɔe wu be nàkpɔ ɣeyiɣi na gbɔgbɔmenuwoa?\nƉoe Ɖe Amewo Ɖoe Ɖe Amewo Nɔ Dzadzraɖoɖi Hena Yehowa Ƒe Ŋkeke la\nw03 12/15 axa 19-24


GBE BUBU Armenian (West) Bulgarian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Dutch Eŋlisi Eʋegbe German Haitian Creole Hiligaynon Hungarian Igbo Italian Korean Lithuanian Malagasy Mizo Moore Myanmar Polish Portuguese Quechua (Bolivia) Rarotongan Romanian Sepedi Sesotho (Lesotho) Setswana Slovak Slovenian Sranantongo Swahili Tsonga Turkish Ukrainian Urdu\n‘Esiae nye agbe mavɔ la: be woanɔ wò, Mawu vavã ɖeka la ŋuti sidzedze xɔm.’—Yohanes 17:3.\nNU KAE NYE MƆXENUA? Ame aɖewo gblɔna be Mawu aɖeke meli o. Ame bubuwo hã xɔe se be Mawu nye ŋusẽ triakɔ aɖe si menye ame ŋutɔŋutɔ o. Ame siwo xɔe se be ame ŋutɔŋutɔe wònye la hã ƒe nufiafiawo le ame si wònye kple nɔnɔme siwo le esi ŋu la tsia tsitre ɖe wo nɔewo ŋu.\nALEKE NÀWƆ AÐU MƆXENUA DZI? Mɔ siwo dzi nàto ana Mawu ŋuti sidzedze nasu asiwò la dometɔ ɖekae nye ŋkuléle ɖe nu siwo wòwɔ ŋu. Apostolo Paulo gblɔ be: “[Mawu ƒe] nɔnɔme makpɔmakpɔawo dzena gaglãa wokpɔna tso xexea wɔwɔ dzi heyina, elabena wodzena wokpɔna le nu siwo wòwɔ la me, ɛ̃, eƒe ŋusẽ mavɔmavɔ kple Mawunyenye la dzena.” (Romatɔwo 1:20) To ŋkuléle ɖe dzɔdzɔmenu siwo le xexea me ŋu tsitotsito dzi la, àte ŋu asrɔ̃ nu geɖe tso mía Wɔla la ƒe nunya kple ŋusẽ ŋu.—Psalmo 104:24; Yesaya 40:26.\nGake be Mawu ƒe amenyenye ŋuti sidzedze vavãtɔ nasu mía si la, ehiã be mía dometɔ ɖe sia ɖe naʋu Mawu ƒe Nya, Biblia la, ahadzro eme. Mèganɔ anyi ɖi ahaɖe mɔ ame bubuwo nakpɔ ŋusẽ ɖe ale si nàbu nuwo ŋui dzi o. Ke boŋ wɔ ɖe Biblia ƒe nuxlɔ̃ame sia dzi be: “Midzudzɔ agbenɔnɔ ɖe nuɖoanyi sia ƒe nɔnɔme nu, ke boŋ mina woatrɔ miaƒe nɔnɔme to miaƒe tamesusu wɔwɔ yeyee me, bene miado Mawu ƒe lɔlɔ̃nu nyui dzeameŋu si le blibo la kpɔ na mia ɖokui.” (Romatɔwo 12:2) Le kpɔɖeŋu me, bu nyateƒenya siwo gbɔna, siwo Biblia ɖe fia tso Mawu ŋu la ŋu kpɔ.\nŊkɔ le Mawu si. Mawu ƒe ŋkɔ ŋutɔŋutɔ dze le Biblia me zi gbɔ zi akpe geɖe. Mawu ƒe ŋkɔa dze le Biblia gɔmeɖeɖe geɖe me le Psalmo 83:19, afi si xlẽ be: “Ne woadze sii be, ŋkɔwòe nye Yehowa, eye wò ɖeɖe koe ɖo kpo ɖe anyigba blibo la dzi!”\nSeselelãme le Yehowa Mawu si, si dzi amegbetɔwo ƒe nuwɔnawo kpɔa ŋusẽ ɖo. Esi Yehowa na ablɔɖe Israel viwo tso Egiptetɔwo ƒe kluvinyenye me megbe la, wova gbe wɔwɔ ɖe eƒe aɖaŋuɖoɖowo dzi ɣeaɖewoɣi. Woƒe aglãdzenuwɔnawo ‘do dziku nɛ.’ Woƒe nuwɔnawo “[do vevesese] na Israel ƒe Kɔkɔetɔ la.”—Psalmo 78:40, 41.\nYehowa tsɔ ɖe le eme na mía dometɔ ɖe sia ɖe. Yesu gblɔ na eƒe nusrɔ̃lawo be: “Ðe womedzraa atsutsrɔe eve xɔa gaku ɖeka, si ƒe home le sue oa? Ke hã, wo dometɔ ɖeka pɛ hã mage adze anyigba le mia Fofo ƒe manyamanya me o. Ke woxlẽ miaƒe taɖawo katã kura gɔ̃ hã. Eya ta migavɔ̃ o: Miexɔ asi sãsãsã wu atsutsrɔe geɖewo.”—Mateo 10:29-31.\nMawu mekpɔa ŋudzedze ɖe ameƒomevi alo dukɔ aɖewo ŋu wu bubuwo o. Apostolo Paulo gblɔ na Helatɔwo le Atene bena Mawu “[wɔ] amewo ƒe dukɔ sia dukɔ tso ame ɖeka me, be woanɔ anyigba blibo la dzi.” Egblɔ hã be Mawu “mele adzɔge tso mía dometɔ aɖeke gbɔ . . . o.” (Dɔwɔwɔwo 17:26, 27) Apostolo Petro gblɔ be: “Mawu mekpɔa ame ŋkume o, ke boŋ le dukɔ sia dukɔ me la, ame si vɔ̃nɛ, eye wòwɔa nu dzɔdzɔe la, eyae dzea eŋu.”—Dɔwɔwɔwo 10:34, 35.\nVIÐE KAE ADO TSO EME? “Dzo le [ame aɖewo] me ɖe Mawu ŋu; gake menye le sidzedze vavãtɔ nu o.” (Romatɔwo 10:2) Ne ènya nu si tututu Biblia fia tso Mawu ŋu la, àte ŋu aƒo asa na ameflunyawo eye ana nàte “ɖe Mawu ŋu.”—Yakobo 4:8.\nKpɔ agbalẽ si nye Nuka Tututue Nye Biblia ƒe Nufiafia? * ƒe ta 1 si nye “Ameka Tututue Mawu Nye?,” hena numeɖeɖe bubuwo.\nMɔ siwo dzi nàto ana Mawu ŋuti sidzedze nasu asiwò la dometɔ ɖekae nye ŋkuléle ɖe nu siwo wòwɔ ŋu


GBE BUBU Abkhaz Afrikaans Albanian Amharic Arabic Armenian Azerbaijani Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chinagbe (Wu Shanghai) Chinese (Sichuanese) Chitonga Chitonga (Malawi) Croatian Czech Danish Dutch Estonian Eŋlisi Eʋegbe Faroese Fijian Finnish Franse Georgian German Greek Greenlandic Haitian Creole Hausa Hebrew Hiligaynon Hindi Hungarian Icelandic Igbo Iloko Indonesian Italian Japanese Kachin Kazakh Kazakh (Arabic) Kikamba Kiluba Kinyarwanda Kirghiz Kirundi Korean Kwanyama Lingala Lithuanian Macedonian Malagasy Malay Malayalam Mambwe-Lungu Myanmar Nepali Norwegian Nzema Ossetian Pangasinan Papiamento (Aruba) Papiamento (Curaçao) Persian Polish Portuguese Portuguese (Portugal) Romanian Russian Sepedi Serbian Serbian (Roman) Setswana Shona Sidama Sinhala Slovak Slovenian Somali Spanish Sunda Swahili Swahili (Congo) Swati Swedish Tagalog Tatar Telugu Thai Tigrinya Tiv Tongan Turkish Turkmen Ukrainian Urdu Uzbek Uzbek (Roman) Venda Vietnamese Xhosa Yoruba Zulu\nŊkɔ ŋutɔŋutɔ ɖeka koe le Mawu si. Wozãa ŋɔŋlɔdzesi si nye יהוה tsɔ ŋlɔnɛ le Hebrigbe me, eye woɖea egɔme le Eʋegbe me be “Yehowa.” * Mawu gblɔ to eƒe nyagblɔɖila Yesaya dzi be: “Nyee nye Yehowa. Ŋkɔnyee.” (Yesaya 42:8) Ŋkɔ sia dze abe zi 7,000 sɔŋ ene le Biblia ƒe blemasinuŋɔŋlɔgbalẽwo me—edze enuenu wu ŋkɔnya ɖe sia ɖe si wozãna ɖe Mawu teƒe; le nyateƒe me la, edze zi geɖe wu ame bubu ɖe sia ɖe ƒe ŋkɔ. *\nÐe ŋkɔ bubu aɖewo li siwo woyɔna na Yehowa?\nTogbɔ be ŋkɔ ŋutɔŋutɔ ɖeka koe Biblia yɔ na Mawu hã la, Biblia zã dzesideŋkɔ geɖewo nɛ. Dzesideŋkɔ siwo gbɔna, kple nya siwo wotsɔ ɖɔ Mawui la dometɔ ɖe sia ɖe ɖe Yehowa ƒe nɔnɔme ɖedzesi aɖe fia.\n(Ðeke meli o)\nWoɖe nya si nye “Allah” tso Arabgbe me, menye ŋkɔ ŋutɔŋutɔe wònye o, ke boŋ enye dzesideŋkɔ si gɔmee nye “Mawu.” Arabgbe kple gbe bubu aɖewo zã nya “Allah” na “Mawu” le woƒe Biblia gɔmeɖeɖewo me.\nŊusẽ si nu womate ŋu axe mɔ ɖo o le esi. Hebrigbe me nya ʼEl Shad·daiʹ, si gɔmee nye “Mawu Ŋusẽkatãtɔ,” la dze zi adre le Biblia me.\nAlfa kple Omega\nNyaɖeɖefia 1:8; 21:6; 22:13\nNya sia si gɔmee nye, “gbãtɔ kple mlɔetɔ,” alo “gɔmedzedze kple nuwuwu,” si fia be Mawu Ŋusẽkatãtɔ aɖeke medo ŋgɔ na Yehowa o, eye ɖeke mado megbe nɛ o. (Yesaya 43:10) Alfa nye Helagbe me alfabeta ŋɔŋlɔdzesi gbãtɔ eye Omega nye alfabeta ŋɔŋlɔdzesi mamlɛtɔ.\nAme Si Li Tso Gbe Aɖe Gbe Ʋĩi Ke\nGɔmedzedze meli nɛ o; eli tso mavɔmavɔ me hafi ame alo nu bubu ɖe sia ɖe va dzɔ.—Psalmo 90:2.\nEyae wɔ nuwo katã.\nEyae nye Agbenala.\nNu si ame subɔna; Ŋusẽtɔ. Hebrigbe me nya ʼElo·himʹ nye nuyɔyɔ ɖe agbɔsɔsɔ me, eye efia Yehowa ƒe gãnyenye, bubu alo nyonyo.\nMawuwo dzi Mawu\n5 Mose 10:17\nEyae nye Mawu Ŋusẽkatãtɔ la, eto vovo na ‘mawu maɖinu’ siwo ame aɖewo subɔna.—Yesaya 2:8.\nEnaa nufiame kple mɔfiame siwo ɖea vi na mí.—Yesaya 48:17, 18.\nEyae wɔ nuwo katã.—Nyaɖeɖefia 4:11\nMawu Dzidzɔtɔ La\nEkpɔa dzidzɔ.—Psalmo 104:31\nEya ŋutɔe ɖoa to gbe siwo míedona ɖa nɛ le xɔse me.\nAme Si Menye, Eyae Menye\n2 Mose 3:14, Eʋegbe Biblia\nMawu ate ŋu azu nu sia nu si hiã be wòana eƒe tameɖoɖo nava eme. Wogaɖe nya sia gɔme be, “Mazu nu sia nu si dze ŋunye” alo “Mava Nye Nu Si Metia Be Manye.” (The Emphasised Bible, si J. B. Rotherham ta; Xexe Yeye Gɔmeɖeɖe) Ale si woɖɔe le afi sia kpe ɖe mía ŋu míekpɔ gɔmesese si le eƒe ŋkɔ ŋutɔŋutɔ si nye Yehowa, le kpukpui si kplɔe ɖo me la ŋu.—2 Mose 3:15.\n2 Mose 34:14, King James Version\nMedina be woasubɔ Mawu bubu aɖeke kpe ɖe ye ŋu o. Wogaɖe nya sia gɔme be “meɖea mɔ na mawu tutɔwo o” kple “ame si biaa ɖokuitsɔtsɔna blibo.”—God’s Word Bible; New World Translation.\nGɔmedzedze alo nuwuwu meli na eƒe dziɖulanyenye o.\nNutɔ alo aƒetɔ; Hebrigbe ʼA·dhohnʹ kple ʼAdho·nimʹ.\nYehowa Zebaot, aʋakɔwo ƒe Yehowa\nYesaya 1:9, Eʋegbe Biblia; Romatɔwo 9:29\nMawudɔlawo ƒe aʋakɔ nyadri aɖe ƒe aʋafiagã. Woagate ŋu aɖe “Yehowa Zebaot” gɔme be “Aʋakɔwo ƒe Yehowa.”—Romatɔwo 9:29, Xexe Yeye Gɔmeɖeɖe.\nEƒe ɖoƒe ƒo ɖe sia ɖe ta.\nEle kɔkɔe (ele dzadzɛ) wu nuwɔwɔ bubu ɖe sia ɖe.\nŊusẽ le esi ɖe ame ɖekaɖekawo kple dukɔwo dzi, abe ale si ko ŋusẽ le zemela si ɖe tsu dzi ene.—Romatɔwo 9:20, 21.\nEgbugbɔ ƒle amegbetɔƒomea tso nu vɔ̃ kple ku si me to Yesu Kristo ƒe tafevɔsaa dzi.—Yohanes 3:16.\nPsalmo 18:2, 46\nEnye míaƒe sitsoƒe kple dedienɔƒe.\nEɖea ame tsoa afɔku alo tsɔtsrɔ̃ me.\nElea be na esubɔlawo.\n1 Mose 15:2\nEƒe ŋusẽ ƒo ɖe sia ɖe ta; Hebrigbe ʼAdho·naiʹ.\nEyae ƒo nuwo katã ta.\nTeƒewo ƒe ŋkɔwo le Hebri Ŋɔŋlɔawo me\nWoyɔ Mawu ƒe ŋkɔ ŋutɔŋutɔ kpe ɖe teƒe aɖewo ƒe ŋkɔwo ŋu le Biblia me, gake menye eƒe ŋkɔ bubuwoe emawo nye o.\nTeƒewo Ƒe Ŋkɔ\n1 Mose 22:13, 14\n2 Mose 17:15\n“Yehowa Ye Nye Nye Dzesiti” alo “Yehowa nye aflaga.” (Eʋegbe Biblia) Yehowae nye Mawu si gbɔ eƒe amewo ate ŋu ate ɖo hena ametakpɔkpɔ kple kpekpeɖeŋu.—2 Mose 17:13-16.\nƲɔnudrɔ̃lawo 6:23, 24\n“Yehowae Nye Ŋutifafa.”\nEzekiel 48:35, etenuŋɔŋlɔ, American Standard Version\n“Yehowa Le Afi Ma.”\nSusu siwo tae wòle be nànya Mawu ƒe ŋkɔ ahazãe\nMawu ƒe ŋkɔ ŋutɔŋutɔ si nye Yehowa la le vevie nɛ elabe ena woŋlɔ ŋkɔa zi gbɔ zi akpe geɖe ɖe Biblia me.—Malaki 1:11.\nMawu ƒe Vi, Yesu, te gbe ɖe Mawu ƒe ŋkɔ ƒe vevienyenye dzi zi geɖe. Le kpɔɖeŋu me, edo gbe ɖa na Yehowa be: “Wò ŋkɔ ŋuti nakɔ.”—Mateo 6:9; Yohanes 17:6.\nAme siwo va nyaa Mawu ƒe ŋkɔa hezãnɛ la wɔ afɔɖeɖe gbãtɔ siwo ana be xɔlɔ̃wɔwɔ nanɔ woawo kple Yehowa dome. (Psalmo 9:10; Malaki 3:16) Ƒomedodo sia wɔnɛ be Mawu ƒe ŋugbedodo sia ate ŋu aɖe vi na wo, egblɔ be: “Esi melɔ̃a nu le gbɔnye o ta la, nye hã maɖee. Makpɔ eta, elabena enya nye ŋkɔ.”—Psalmo 91:14.\nBiblia lɔ̃ ɖe edzi be: “Nu siwo woyɔna be mawuwo li, eɖanye le dziƒo alo le anyigba dzi o, abe ale si ‘mawu’ geɖewo kple ‘aƒetɔ’ geɖewo li ene.” (1 Korintotɔwo 8:5, 6) Ke hã, ena eme kɔ ƒãa be Mawu vavã ɖeka si ŋkɔe nye Yehowa koe li.—Psalmo 83:18.\n^ mm. 3 Mawu ƒe ŋkɔ yɔyɔ be “Yahweh” sɔna na Hebrigbenyala aɖewo wu.\n^ mm. 3 Mawu ƒe ŋkɔ si wotso kpuie, si nye “Yah,” dze le Biblia me abe zi 50 ene, siwo dome esiwo wozã le nyagbɔgblɔ si nye “Haleluyah,” alo “Alleluia,” si gɔmee nye “Mikafu Yah” hã le.—Nyaɖeɖefia 19:1; American Standard Version; King James Version.\nÐe Mawuɖekaetɔ̃ Alo Trinita Kɔkɔe Dze Le Biblia Mea?\nSubɔsubɔha geɖewo fiaa nu be Mawu nye Mawuɖekaetɔ̃ alo Trinita Kɔkɔe. Ðe Biblia da asi ɖe nufiafia sia dzia?


Dɔwɔwɔwo 11 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Australia Tokunɔgbe Austria Tokunɔgbe Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belize Kriol Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Cibemba Colombia Tokunɔgbe Costa Rica Tokunɔgbe Croatian Cuba Tokunɔgbe Czech Dangme Danish Drehu Dutch Ecuador Tokunɔgbe Efik El Salvador Tokunɔgbe Estonian Eŋlisi Eʋegbe Fijian Finnish Franse Ga Georgian German Germany Tokunɔgbe Greece Tokunɔgbe Greek Guarani Guatemala Tokunɔgbe Gujarati Gun Haitian Creole Hebrew Hiligaynon Hindi Hiri Motu Honduras Tokunɔgbe Hungarian Hungary Tokunɔgbe Icelandic Igbo Iloko India Tokunɔgbe Indonesia Tokunɔgbe Indonesian Ireland Tokunɔgbe Isoko Israel Tokunɔgbe Italian Italy Tokunɔgbe Japan Tokunɔgbe Japanese Javanese Kabiye Kannada Kazakh Kenya Tokunɔgbe Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korea Tokunɔgbe Korean Krio Kwanyama Laotian Latvian Lingala Lithuanian Luganda Lunda Luo Luvale Macedonian Madagascar Tokunɔgbe Malagasy Malay Malayalam Maltese Marathi Marshallese Maya Mexico Tokunɔgbe Moore Myanmar Ndebele Ndebele (Zimbabwe) Nepali Netherlands Tokunɔgbe Nias Nicaragua Tokunɔgbe Nigeria Tokunɔgbe Norwegian Nyaneka Nzema Oromo Ossetian Otetela Panama Tokunɔgbe Pangasinan Papiamento (Curaçao) Paraguay Tokunɔgbe Persian Peru Tokunɔgbe Philippines Tokunɔgbe Poland Tokunɔgbe Polish Ponapean Portugal Tokunɔgbe Portuguese Portuguese (Portugal) Punjabi Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russia Tokunɔgbe Russian Samoan Sango Sateré-Mawé Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin South Africa Tokunɔgbe Spain Tokunɔgbe Spanish Sranantongo Swahili Swahili (Congo) Swati Sweden German Tokunɔgbe Sweden Tokunɔgbe Swedish Tagalog Tahitian Taiwan Tokunɔgbe Tajiki Tamil Tatar Telugu Tetun Dili Thai Thailand Tokunɔgbe Ticuna Tigrinya Tiv Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uruguay Tokunɔgbe Uzbek Uzbek (Roman) Venda Venezuela Tokunɔgbe Vietnamese Wallisian Waray-Waray Xavante Xhosa Yoruba Zambia Tokunɔgbe Zapotec (Isthmus) Zimbabwe Tokunɔgbe Zulu\n11 Ke apostoloawo kple nɔvi siwo nɔ Yudea la se be dukɔwo me tɔwo hã xɔ Mawu ƒe nya la. 2 Eya ta esi Petro va Yerusalem la, aʋatsotso dzi delawo te nyahehe kplii, 3 gblɔ be eyi ame siwo wometso aʋa na o la ƒe aƒe me, eye wòɖu nu kpli wo. 4 Tete Petro dze egɔme heɖe nya bliboa me na wo, gblɔ be: 5 “Menɔ Yopa dua me nɔ gbe dom ɖa, eye le ŋutega me la, mekpɔ wonɔ agba ƒomevi aɖe ɖiɖim ɖe anyi abe aklala gã aɖe si ƒe to eneawo wolé nɔ ɖiɖim tso dziƒo ɖe anyigba ene, eye wòzɔ tẽe va gbɔnye. 6 Esi mekpɔ eme la, menɔ ŋku lém ɖe eŋu, eye mekpɔ anyigba dzi lãfɔnewo kple lã wɔadãwo kple nu siwo tana kpakple dziƒoxewo. 7 Mese gbe aɖe hã wògblɔ nam be: ‘Petro, tso, wu wo nàɖu!’ 8 Gake megblɔ be: ‘Gbeɖe, Aƒetɔ, elabena nu makɔmakɔ kple nu ƒoɖi aɖeke mege ɖe nye nu me kpɔ o.’ 9 Gbe si tso dziƒo la ɖo eŋu zi evelia gblɔ be: ‘Wò la, dzudzɔ nu siwo ŋuti Mawu kɔ la yɔyɔ be nu makɔmakɔ.’ 10 Nu sia gadzɔ zi etɔ̃lia, eye wogahe nu sia nu dzoe yi dziƒo. 11 Eye kpɔ ɖa! Le ɣeyiɣi ma tututu me la, ŋutsu etɔ̃ nɔ tsitre ɖe aƒe si me míenɔ la nu; wodɔ wo tso Kaisarea ɖe gbɔnye. 12 Eya ta gbɔgbɔ la gblɔ nam be mayi kpli wo, be magake ɖi kura o. Gake nɔvi ade siawo hã yi kplim, eye míege ɖe ŋutsua ƒe aƒe me. 13 “Eka eta na mí, ale si wòkpɔ mawudɔla la wòtsi tsitre ɖe eƒe aƒe me gblɔ be: ‘Dɔ ame ɖo ɖe Yopa, ɖe Simon si wogayɔna be Petro la gbɔ, 14 eye agblɔ nu siwo ana mia kple wò aƒe blibo la miakpɔ ɖeɖe la na wò.’ 15 Gake esi mete nuƒoƒo la, gbɔgbɔ kɔkɔe la va wo dzi, abe ale si wòva míawo hã dzi le gɔmedzedzea mee ene. 16 Esia na meɖo ŋku Aƒetɔ la ƒe nya dzi, ale si wòlɔ̃a gbɔgblɔ be: ‘Yohanes tsɔ tsi na nyɔnyrɔe, gake woanyrɔ miawo ya ɖe gbɔgbɔ kɔkɔe me.’ 17 Eya ta ne Mawu tsɔ nunana faa ma ke na woawo hã, abe ale si wòna mí ame siwo xɔ Aƒetɔ Yesu Kristo dzi se la hã ene ɖe, ame kae menye, be maxe mɔ na Mawu?” 18 Ke esi wose nya siawo la, wolɔ̃ ɖe edzi, eye wodo Mawu ɖe dzi gblɔ be: “Ekema Mawu na mɔnukpɔkpɔ dukɔwo me tɔwo hã be woatrɔ dzi me, hena agbekpɔkpɔ.” 19 Eya ta ame siwo ka hlẽ le xaxa si va le Stefano ta la yi keke Foinike kple Kipro kpakple Antioxia ke, gake womenɔ nya la gblɔm na ame aɖeke o, negbe Yudatɔwo ɖeɖe ko. 20 Ke hã, ame aɖewo le wo dome siwo tso Kipro kple Kirene va Antioxia, eye wote nuƒoƒo na Helagbe dolawo, eye wonɔ Aƒetɔ Yesu ƒe nya nyui la gblɔm. 21 Gawu la, Yehowa ƒe asi nɔ kpli wo, eye ame geɖe siwo va zu xɔsetɔwo la trɔ ɖe Aƒetɔ la ŋu. 22 Wo ŋuti nya ɖo hame si nɔ Yerusalem la ƒe to me, eye wodɔ Barnaba ɖo ɖe keke Antioxia ke. 23 Esi wòva ɖo hekpɔ Mawu ƒe amenuvevea la, dzi dzɔe ŋutɔ, eye wòte dzidedeƒo na wo katã be woayi edzi aɖoe kplikpaa le woƒe dzi me be yewoanɔ Aƒetɔ la me; 24 elabena ame nyui wònye, eye wòyɔ fũu kple gbɔgbɔ kɔkɔe kpakple xɔse. Eye wotsɔ ameha gã aɖe kpe ɖe Aƒetɔ la ŋu. 25 Eye wòdzo yi Tarso yi Saul di ge tsitotsito, 26 eye esi wòkpɔe la, ekplɔe va Antioxia. Ale wòdzɔe be ƒe ɖeka sɔŋ woƒo ƒu kpli wo le hamea me, eye wofia nu ameha gã aɖe, eye Antioxia ye Mawu na woyɔ nusrɔ̃lawo le zi gbãtɔ be Kristotɔwo. 27 Ke le ŋkeke mawo me la, nyagblɔɖilawo tso Yerusalem va Antioxia. 28 Wo dometɔ ɖeka, si ŋkɔe nye Agabo la, tsi tsitre, eye wògblɔ to gbɔgbɔ la dzi be eteƒe madidi o, dɔ gã aɖe ato le anyigba blibo la katã dzi; eye esia va eme vavã le Klaudio ƒe ɣeyiɣia me. 29 Eya ta nusrɔ̃lawo ɖoe kplikpaa, wo dometɔ ɖe sia ɖe ale si wòate ŋui, be yewoawɔ kpekpeɖeŋudɔ to nane ɖoɖo ɖe nɔvi siwo le Yudea la dzi; 30 nu siae wowɔ, eye woɖoe ɖe hamemetsitsiawo to Barnaba kple Saul si me.


Ezekiel 46 | Biblia Le Internet Dzi | Xexe Yeye Gɔmeɖeɖe\nVɔsawo le ŋkekenyui kple azãɖuɣi aɖewo (1-15)\nAmegã la ƒe nunɔamesiwo dome nyinyi (16-18)\nTeƒe siwo woaɖa vɔsalãwo le (19-24)\n46 “Ale Aƒetɔ Dziɖulagã Yehowa gblɔe nye esi: ‘Xɔxɔnu emetɔ ƒe ɣedzeƒegbo+ la nanɔ tutu+ le dɔwɔŋkeke adeawo dzi,+ ke ne eɖo Sabat kple dzinu yeye dzi la, woaʋui. 2 Amegã la nato agbo la ƒe akpata nu le gota age ɖe eme,+ eye wòava tɔ ɖe agbo la ƒe ʋɔtruti gbɔ. Nunɔlawo nasa eƒe numevɔ blibo kple eƒe ŋutifafavɔwo nɛ, eye wòade ta agu le agbo la ƒe kpui nu, emegbe wòado go. Ke womatu agbo la o va se ɖe fiẽ. 3 Dukɔ la me tɔwo hã nade ta agu le agbo ma nu le Sabatwo dzi kple dzinu yeyewo dzi, le Yehowa ŋkume.+ 4 “‘Numevɔsa si amegã la atsɔ vɛ na Yehowa le Sabat ŋkeke dzi la nanye alẽtsui ade siwo sɔ blibo, kple agbo ɖeka si sɔ blibo.+ 5 Atsɔ nuɖuvɔsa efa* ɖeka akpe ɖe agbo la ŋu, eye wòatsɔ nuɖuvɔsa si wòate ŋu ana la akpe ɖe alẽtsuiawo ŋu, eye ami hin* ɖeka nakpe ɖe efa ɖe sia ɖe ŋu.+ 6 Le dzinu yeye dzi la, atsɔ nyitsui ɖeka si sɔ blibo kple alẽtsui ade kpakple agbo ɖeka siwo sɔ blibo asa vɔe.+ 7 Atsɔ nuɖuvɔsa efa ɖeka akpe ɖe nyitsui la ŋu kple efa ɖeka akpe ɖe agbo la ŋu, eye wòatsɔ nu si wòate ŋu ana la akpe ɖe alẽtsuiawo ŋu; eye ami hin ɖeka nakpe ɖe efa ɖe sia ɖe ŋu. 8 “‘Ne amegã la be yeage ɖe eme la, neto agbo la ƒe akpata nu age ɖe eme, eye wòato mɔ ma ke ado.+ 9 Eye ne dukɔ la me tɔwo va Yehowa ŋkume le azãɖuɣiwo la,+ ame si to dziehegbo+ la nu ge ɖe eme be yeade ta agu la nato anyiehegbo+ la nu ado, eye ame si to anyiehegbo la nu ge ɖe eme la nato dziehegbo la nu ado. Ame aɖeke megato agbo si nu wòto ge ɖe eme la ke ado o, elabena ŋgɔ tẽe wòle be wòato ado. 10 Amegã si le wo dome la nage ɖe eme ne ameawo ge ɖe eme, eye wòado ne wodo. 11 Le ŋkekenyuiwo ɖuɣi kple azãɖuɣiwo la, nuɖuvɔsa la nanye efa ɖeka akpe ɖe nyitsui la ŋu, kple efa ɖeka akpe ɖe agbo la ŋu, eye wòatsɔ nu si wòate ŋu ana la akpe ɖe alẽtsuiawo ŋu; eye ami hin ɖeka nakpe ɖe efa ɖe sia ɖe ŋu.+ 12 “‘Ne amegã la tsɔ numevɔ blibo+ alo ŋutifafavɔ vɛ be wòanye lɔlɔ̃nu faa nunana na Yehowa la, ekema woaʋu agbo si dze ŋgɔ ɣedzeƒe la nɛ, eye wòatsɔ eƒe numevɔsa blibo la kple eƒe ŋutifafavɔsawo ana, abe ale si wòwɔnɛ le Sabat ŋkeke la dzi ene.+ Ne edo go ko la, woatu agboa.+ 13 “‘Tsɔ alẽtsui si xɔ ƒe ɖeka na gbe sia gbe be woatsɔ asa numevɔ blibo na Yehowa.+ Miwɔ esia ŋdi sia ŋdi. 14 Nàtsɔ nuɖuvɔsa efa me mama ɖe ade ƒe akpa ɖeka akpe ɖe eŋu ana ŋdi sia ŋdi, eye nàna ami hin me mama ɖe etɔ̃ ƒe akpa ɖeka ne woatsɔ adzaba wɔ memee la, be wòanye nuɖuvɔsa na Yehowa ɖaa. Esia anye ɖoɖo si anɔ anyi ɖaa. 15 Woatsɔ alẽtsui la, nuɖuvɔsa la kple ami la ana ŋdi sia ŋdi be wòanye gbe sia gbe numevɔsa blibo.’ 16 “Ale Aƒetɔ Dziɖulagã Yehowa gblɔe nye esi: ‘Ne amegã la na domenyinu viawo dometɔ ɖe sia ɖe la, ekema nunanaa zu viawo tɔ ɖaa. Ezu woƒe nunɔamesi si dome wonyi. 17 Gake ne eƒe subɔviwo dometɔ aɖee wòtsɔ eƒe domenyinu aɖe na la, ekema anye etɔ va se ɖe ablɔɖeƒe la dzi;+ emegbe wòagayi amegã la si me. Negbe eƒe domenyinu si wòtsɔ na viawo koe azu wo tɔ ɖaa. 18 Amegã la nagaxɔ amewo ƒe domenyinu aɖeke le wo si ahanya wo ɖa le woƒe domenyinu gbɔ o. Eya ŋutɔ ƒe nunɔamesi ƒe ɖee wòatsɔ ana viawo be wòazu woƒe domenyinu, ne woaganya nye dukɔ la me tɔ aɖeke ɖa le eƒe nunɔamesi gbɔ o.’” 19 Eyome ekplɔm to mɔnu+ si le agbo la xa, si nye mɔnu si yi nunɔlawo ƒe nuɖuxɔ* kɔkɔe siwo dze ŋgɔ dziehe gome la me,+ eye mekpɔ teƒe aɖe le axa dzi ɖaa le ɣetoɖoƒe gome. 20 Eye wògblɔ nam be: “Teƒe siae nunɔlawo aɖa fɔɖivɔsalã kple nuvɔ̃vɔsalã le, eye afi siae woamè nuɖuvɔsa la le,+ ne woagatsɔ naneke ado go ayi xɔxɔnu gotatɔ, ne dukɔ la ŋu nakɔ o.”+ 21 Ekplɔm do go yi xɔxɔnu gotatɔ, eye wòkplɔm to xɔxɔnu la ƒe dzogoe eneawo dzi, eye mekpɔ be xɔxɔnu suewo le xɔxɔnu la ƒe dzogoe ɖe sia ɖe dzi. 22 Xɔxɔnu suesue siwo le xɔxɔnu la ƒe dzogoe eneawo dzi la didi abɔklugui* blaene, eye wokeke abɔklugui blaetɔ̃. Wo ame eneawo katã ƒe lolome sɔ. 23 Woɖo gli ƒo xlã xɔxɔnu eneawo katã, eye wowɔ teƒe si woaɖa vɔsalãwo le la ɖe gliawo ŋu godoo va kpe. 24 Eye wògblɔ nam be: “Esiawoe nye dzodoƒewo, afi si ame siwo subɔna le gbedoxɔa me la ɖaa dukɔa ƒe vɔsalã le.”+\n^ Alo, “xɔ.”


Ame Aɖeke Mate Ŋu Asubɔ Aƒetɔ Eve O (Mat 6:24) | Nusɔsrɔ̃\n“Ame aɖeke mate ŋu anye kluvi na aƒetɔ eve o . . . Miate ŋu anye Mawu kple Kesinɔnuwo siaa ƒe kluviwo o.”—MAT. 6:24.\nAleke Biblia ƒe gɔmeɖosewo ate ŋu akpe ɖe mía ŋu míada asɔ le ƒomegbanɔamedziwo gbɔ kpɔkpɔ me?\nAleke míaƒe nyametsotsowo ate ŋu aɖee afia be Yehowa koe míesubɔna?\nNe míetsɔ Yehowa ƒe lɔlɔ̃nuwɔwɔ ɖo nɔƒe gbãtɔ la, aleke wòyrana ɖe míaƒe nyametsotsowo dzi?\n1-3. (a) Gakuxi ka me tom ƒome geɖe le, eye aleke ame aɖewo tee kpɔ be yewoakpɔ egbɔ? (Kpɔ nɔnɔmetata si le nyati sia ƒe gɔmedzedze.) (b) Nu ka ŋue dzilawo tsia dzi ɖo ku ɖe wo viwo ŋu?\nNƆVINYƆNU aɖe si woyɔna be Marilyn * gblɔ be: “Kaka srɔ̃nye James nagbɔ tso dɔme la, ɖeɖi tea eŋu belibeli, evɔ eƒe fetu medea míaƒe gbe sia gbe nuhiahiãwo nu tututu o. Medi be makpe ɖe eŋu be agbaa dzi naɖe kpɔtɔ nɛ, eye mate ŋu aƒle nu siwo le vinye Jimmy hatiwo si la ƒe ɖewo na eya hã.” Marilyn di be yeakpe ɖe yeƒe ƒometɔ bubuwo hã ŋu eye yeadzra ga ɖo ɖe etsɔme ta. Exɔlɔ̃ geɖewo zɔ mɔ yi dukɔ bubuwo me be yewoawɔ dɔ akpɔ ga geɖe. Gake eƒe susu nɔ wɔwɔm nɛ eveve esi wònɔ ŋugble dem le mɔzɔzɔ ayi duta ŋu. Nu ka tae?\n2 Ale si Marilyn ƒe dzodzoa ana wòaklã tso eƒe ƒomea si gbɔ melɔ̃a nu le o gbɔ eye magate ŋu asubɔ kpli wo ɖekae o la na wòtsi dzimaɖi. Ke hã, egblɔ na eɖokui be, nɔvi aɖewo ʋu yi ɖanɔ yevuwode hena ɣeyiɣi aɖe eye wòdze abe naneke megblẽ le woƒe ƒomewo ŋu le gbɔgbɔ me o ene. Gake enɔ ŋugble dem tso ale si wòawɔ ahe Jimmy ne ele duta ŋu. Ðe wòate ŋu ato Internet dzi ‘ahee le Yehowa ƒe amehehe kple nuxɔxlɔ̃ me’ dzidzedzetɔea?—Ef. 6:4.\n3 Marilyn di mɔfiame. Togbɔ be srɔ̃a gblɔ be yemate ŋu axe mɔ nɛ o hã la, medi be wòadzo o. Hamemetsitsiwo kple nɔvi bubu aɖewo ɖo aɖaŋu nɛ be wòagadzo o, gake nɔvinyɔnu geɖe de dzi ƒo nɛ be woayi yevuwode. Wogblɔ nɛ be, “Ne èlɔ̃ wò ƒomea vavã la, àyi. Àte ŋu asubɔ Yehowa le afi mae.” Togbɔ be Marilyn tsi evedomesi hã la, edo baibai na James kple Jimmy eye wòdzo yi dɔwɔƒe le yevuwode. Edo ŋugbe na wo be: “Matrɔ agbɔ kpuie.”\nƑOMEGBANƆAMEDZI KPLE BIBLIA ME MƆFIAMEWO\n4. Nu ka tae ame geɖe zɔa mɔ yia duta? Ame kawo si mee wogblẽa wo viwo dzi kpɔkpɔ ɖo zi geɖe?\n4 Yehowa medi be ye subɔlawo nanɔ aya ɖum o; eye ʋuʋu ayi dukɔ bubu me nye ahedada gbɔkpɔnu aɖe tso blema ke. (Ps. 37:25; Lod. 30:8) Blemafofo Yakob dɔ viawo ɖe Egipte be woaɖaƒle nuɖuɖu ale be dɔ nagawu yewo yewoaku o. * (1 Mose 42:1, 2) Gake egbea menye esi ame siwo ʋuna yia dukɔ bubuwo me mekpɔ naneke kura aɖu o tae woʋuna ɖo o. Ke hã ate ŋu anye be fe gbogbo aɖewo le wo ŋu woaxe. Ðeko ame bubu aɖewo hã di be nunɔamesi geɖe wu nasu yewoƒe ƒomea si. Esi ganyawo le sesẽm ta la, ame geɖe dzona le woƒe ƒomewo gbɔ ɖanɔa dukɔa ƒe akpa bubu alo dukɔ bubu me be woaɖo woƒe taɖodzinua gbɔ. Zi geɖe la, wogblẽa ɖevi suewo ɖe dzila ɖeka, alo wo vi tsitsi aɖe, tɔgbuiwo kple mamawo, ƒometɔwo alo xɔlɔ̃wo gɔ̃ hã gbɔ. Togbɔ be etena ɖe ame siwo zɔ mɔ yi duta dzi be yewogblẽ yewo srɔ̃wo kple yewo viwo ɖi hã la, wosusuna be ema koe yewoate ŋu awɔ.\n5, 6. (a) Nu kae Yesu fia tso dzidzɔkpɔkpɔ kple dedienɔnɔ ŋu? (b) Ŋutilãmenu kawoe Yesu fia eyomedzelawo be woado gbe ɖa abia? (d) Mɔ kawo nue Yehowa yraa mí le?\n5 Le Yesu ƒe ŋkekea hã me la, ame geɖewo da ahe eye nu mede wo dzi o, eye woanya se le wo ɖokuiwo me be ne ɖe ga le yewo si vie wu la, anye ne yewoakpɔ dzidzɔ eye yewoanɔ dedie wu. (Marko 14:7) Gake Yesu di be amewo natsɔ woƒe mɔkpɔkpɔ aɖo nu bubu aɖe ŋu. Edi be woaɖo ŋu ɖe Yehowa, Ame si gbɔ kesinɔnu mavɔwo tso la, ŋu. Le Yesu ƒe Todzimawunyaa me la, egblɔ be menye ŋutilãmenuwo alo míawo ŋutɔwo míaƒe agbagbadzedze ye ana míakpɔ dzidzɔ kple dedienɔnɔ vavãtɔ o, ke boŋ ƒomedodo nyui si anɔ mía kple mía Fofo si le dziƒo dome gbɔe wòatso.\n6 Le Yesu ƒe kpɔɖeŋugbedodoɖaa me la, efia mí be míado gbe ɖa abia “míaƒe abolo si asu mía nu egbe,” si fia míaƒe gbe sia gbe nuhiahiãwo, ke menye be míakpɔ ga geɖe o. Egblɔ na eƒe nyaselawo be: “Midzudzɔ nu xɔasiwo nu ƒoƒoƒu na mia ɖokui ɖe anyigba dzi. . . . Ke boŋ miƒo nu xɔasiwo nu ƒu na mia ɖokui ɖe dziƒo.” (Mat. 6:9, 11, 19, 20) Míeka ɖe edzi be Yehowa ayra mí abe ale si wòdo ŋugbee ene. Mawu ƒe yayra mese ɖe eƒe ŋudzedzekpɔkpɔ ɖe ame ŋu ko dzi o; efia be ana nu siwo míehiã ŋutɔŋutɔ la hã mí. Mɔ si ko dzi míato akpɔ dzidzɔ kple dedienɔnɔ vavãtɔ ye nye be míaɖo ŋu ɖe mía Fofo lɔ̃ame la ŋu, ke menye ɖe ga ŋu o.—Mixlẽ Mateo 6:24, 25, 31-34.\n7. (a) Ame kawoe Yehowa tsɔ ɖeviwo hehe de asi na? (b) Nu ka tae wòle be dzila evea siaa nanɔ wo viwo gbɔ be woafia nu wo?\n7 ‘Mawu ƒe dzɔdzɔenyenye didi gbãgbiagbã’ bia hã be míabu ƒomegbanɔamedziwo abe ale si Yehowa bua wo ene. Mɔfiame aɖe le Mose ƒe Sea me si yi na Kristotɔwo hã, si nye: Ele be dzilawo ŋutɔwo nafia nu wo viwo tso Mawu ŋu. (Mixlẽ 5 Mose 6:6, 7.) Dzilawo sie Mawu tsɔ dɔ sia dee, ke menye tɔgbuiwo kple mamawo alo ame bubuwo o. Fia Salomo gblɔ be: “Vinye, se fofowò ƒe amehehe, eye mègagblẽ dawò ƒe nufiame ɖi o.” (Lod. 1:8) Yehowa di be dzila evea siaa nanɔ wo viwo gbɔ be woafia mɔ wo ahafia nu wo. (Lod. 31:10, 27, 28) Nya siwo dzilawo gblɔna na wo viwo tso Yehowa ŋu ne wole dze ɖom kpli wo gbe sia gbe kple kpɔɖeŋu si woɖona mee ɖeviwo srɔ̃a nu akpa gãtɔ tsoe, vevietɔ nu siwo ku ɖe mawusubɔsubɔ ŋu.\nEMETSONU SIWO WOMEKPƆA MƆ NA O\n8, 9. (a) Nu kae dzɔna ne dzila aɖe dzo le ƒomea gbɔ? (b) Ne dzilawo kple wo viwo mele teƒe ɖeka o la, nu kae gblẽna le woƒe seselelãme kple nɔnɔme ŋu?\n8 Ame geɖe dea ŋugble le afɔku siwo ate ŋu ado tso eme ne wogblẽ woƒe ƒomea ɖi zɔ mɔ yi duta ŋu, gake wo dometɔ geɖe mekpɔa emetsonuawo katã doa ŋgɔ o. (Lod. 22:3) * Esi Marilyn dzo megbe kpuie ko la, eva le eƒe ƒomea susum vevie. Srɔ̃a kple via hã nɔ esusum. Via sue Jimmy bianɛ zi geɖe be, “Nu ka tae nèdzo le gbɔnye?” Eye esi ɣletiwo kple ƒewo va nɔ yiyim la, Marilyn va kpɔe be nu le gbegblẽm le yeƒe ƒomea ŋu. Jimmy megadina be yeagblɔ eƒe nyawo nɛ o. Marilyn gblɔ kple aɖatsi be, “Vinyea megalɔ̃m o.”\n9 Ne dzilawo kple wo viwo mele teƒe ɖeka o la, egblẽa nu le woƒe seselelãme kple agbenɔnɔ ŋu. * Nuwo gagblẽna ɖe edzi wu ne ɖeviawo le sue eye dzilawo hã dzo le wo gbɔ eteƒe didi. Marilyn ɖe eme na Jimmy be eya ƒe nyonyo tae yetsɔ nu geɖe sa vɔe ɖo. Gake Jimmy ya se le eɖokui me be ye nɔ gblẽ ye ɖi. Le gɔmedzedzea la, medzɔ dzi nɛ be ye nɔ dzo le ye gbɔ o. Gake emegbe la, ne nɔa ɖi tsa va le wo gbɔ hena ɣeyiɣia aɖe la, medzɔa dzi nɛ o. Abe ale si wònɔna le ɖevi siwo wo dzilawo gblẽ ɖi dometɔ geɖe gome ene la, Jimmy se le eɖokui me be mele be ye nɔ nakpɔ mɔ be yealɔ̃e ahaɖo toe o.—Mixlẽ Lododowo 29:15.\nMàte ŋu awɔ atuu na viwò le Internet dzi o (Kpɔ memama 10)\n10. (a) Nu kae ate ŋu agblẽ le ɖeviwo ŋu ne dzila aɖe mele wo gbɔ o eye ŋutilãmenuwo koe wòɖona ɖe wo? (b) Ne dzila aɖe le didiƒe tso viawo gbɔ la, nu kawoe mate ŋu awɔ o?\n10 Esi Marilyn megale via gbɔ o ta la, edzea agbagba be yeanɔ ga kple nunanawo ɖom ɖee be nɔnɔmea naɖɔ ɖo. Gake eva de dzesii be ɖeko yele ye kple ye via dome mam eye yele efiam le manyamanya me be ŋutilãmenuwo le vevie wu Yehowa subɔsubɔ kple ƒomekadodowo. (Lod. 22:6) Jimmy gblɔna nɛ be: “Mègatrɔ gbɔ o. Wò ya nɔ nuwo ɖom ɖem ko.” Marilyn va kpɔe be yemate ŋu ato lɛtaŋɔŋlɔ, kaƒoƒo, alo dzeɖoɖo to Internet dzi ahe ye via o. Egblɔ be ne èle viwòa kpɔm le videoa dzi hã la, “màte ŋu awɔ atuu na viwò le Internet dzi alo agbugbɔ alɔgo dzi nɛ hafi wòamlɔ anyi o.”\nAfɔku ka mee nàte ŋu age ɖo ne wò kple srɔ̃wò miele afi ɖeka o (Kpɔ memama 11)\n11. (a) Nu kae ƒomea gbegblẽ ɖi aɖawɔ dɔ le duta gblẽna le srɔ̃ɖeɖe ŋu? (b) Nu kae na Marilyn va kpɔe dze sii be ehiã be yeatrɔ ayi aƒe?\n11 Ƒomedodo si le Marilyn kple Yehowa, kple esi le eya kple srɔ̃a James dome hã nɔ gbegblẽm. Ŋkeke ɖeka koe Marilyn kpɔna le kwasiɖaa me tsɔ dea hamea ƒe kpekpe kple gbeadzi, eye ele be wòanɔ avu wɔm kple eƒe dɔmemegã si nɔa agbagba dzem be yeadze ahiãe. Esi Marilyn kple James megale teƒe ɖeka aɖo dze o ta la, ame bubuwoe wo ame evea siaa gblɔa woƒe dzimenyawo na, eye esia na wowɔ ahasi kloe. Marilyn va kpɔe be togbɔ be yewomewɔ ahasi o hã la, esi yewomele teƒe ɖeka o ta la, yewomele wɔwɔm ɖe Biblia ƒe aɖaŋuɖoɖo si ku ɖe yewo nɔewo ƒe seselelãme nuhiahiãwo gbɔ kpɔkpɔ ŋu dzi o. Womegatea ŋu wɔa nu siwo wowɔna esime wole wo nɔewo gbɔ, abe susu aɖe léle kpɔ enumake, wo nɔewo ŋkume kpɔkpɔ, nukoko, asilili wo nɔewo ŋu, asikpakpla kɔ na wo nɔewo, “lɔlɔ̃” ɖeɖe fia wo nɔewo, alo srɔ̃nu la nana ene o. (Haw. 1:2; 1 Kor. 7:3, 5) Eye womegatea ŋu subɔa Yehowa bliboe abe ƒome ene o. Marilyn gblɔ be: “Esi mesee le takpekpe aɖe me be ƒometadedeagu wɔwɔ edziedzi le vevie hafi míate ŋu atsi agbe le Yehowa ƒe ŋkeke gã la dzi la, mede dzesii be ehiã be matrɔ ayi aƒe. Ele be magadze ŋusẽdodo ƒomedodo si le nye kple Yehowa dome gɔme, eye magbugbɔ atu nye ƒomea ɖo.”\nAÐAŊUÐOÐO NYUITƆA KPLE GBEGBLẼA\n12. Aɖaŋu kae míate ŋu aɖo tso Biblia me na srɔ̃tɔ siwo dzo le woƒe ƒomea gbɔ?\n12 Esi Marilyn ɖoe be yeatrɔ ayi aƒe la, ame aɖewo ɖo aɖaŋu nyui nɛ, eye ame bubuwo ɖo aɖaŋu gbegblẽ nɛ. Hamemetsitsi siwo le afi ma kafui ɖe eƒe xɔse kple dzinɔameƒoa ta. Gake ame bubu siwo hã dzo le woƒe ƒomewo gbɔ ya mewɔe nenema o. Le esi woasrɔ̃ eƒe kpɔɖeŋua teƒe la, ɖe wodze agbagba be yewoana wòatrɔ susu boŋ. Wogblɔ nɛ be: “Ne èyia, madidi hafi nàgatrɔ ava afi sia o. Aleke nàwɔ akpɔ ga akpɔ ƒomea dzi ne ètrɔ yi aƒe?” Gake mele be Kristotɔwo nagblɔ dziɖeleameƒonya mawo tɔgbi o, ke boŋ “woaɖo ŋku edzi na ɖetugbuiwo be woalɔ̃ wo srɔ̃wo, woalɔ̃ wo viwo, woanye . . . aƒemedɔwɔlawo” le woawo ŋutɔwo ƒe aƒewo me, “bene woagaƒo nu gbegblẽ tso Mawu ƒe nya la ŋu o.”—Mixlẽ Tito 2:3-5.\n13, 14. Nu ka tae wòbia xɔse be woatsɔ Yehowa ƒe lɔlɔ̃nu aɖo ŋgɔ na ƒometɔwo ƒe didiwo? Gblɔ eƒe kpɔɖeŋu.\n13 Ame geɖe siwo gblẽ woƒe ƒomewo ɖi yi ɖale dɔ wɔm le duta tsɔa wo detɔwo ƒe nuŋububu be woade bubu ƒometɔwo, vevietɔ dzilawo, ŋu la ɖoa ŋgɔ na nu bubu ɖe sia ɖe. Ebia xɔse hafi Kristotɔ nate ŋu awɔ nu si to vovo na ƒometɔwo ƒe didiwo ale be wòadze Yehowa ŋu.\n14 De ŋugble le Carin ƒe nuteƒekpɔkpɔa ŋu kpɔ. Egblɔ be: “Esime medzi vinye Don la, nye kple srɔ̃nye míenɔ dɔ wɔm le yevuwode, eye medze Biblia sɔsrɔ̃ gɔme tetie nye ema. Nye ƒometɔwo katã nɔ mɔ kpɔm be maɖo Don ɖe dzinyelawo le aƒe be woakpɔ edzi ale be mate ŋu ayi nye dɔ dzi akpɔ ga.” Esi Carin gblɔ be ye ŋutɔ yeanyi ye vi Don la, srɔ̃a kple ƒometɔwo dzui be enye kuviatɔ eye wokoe. Carin gblɔ be: “Le nyateƒe me la, nyemese nu si tae masɔ be mana vinye Don nanɔ dzinyelawo gbɔ ƒe ʋɛ aɖewo la gɔme tututu ɣemaɣi o. Gake menyae be Yehowae de mía viwo hehe asi na mí—na mí dzilawo.” Esi Carin gafɔ fu ake la, srɔ̃a si nye dzimaxɔsetɔ ƒoe ɖe enu be wòaɖe fua. Nyametsotso nyui si Carin wɔ va yi la do ŋusẽ eƒe xɔse, eya ta fifia hã, egaɖoe kplikpaa be yeawɔ Yehowa ƒe lɔlɔ̃nu. Egbea, eya kple srɔ̃a kpakple viawo le dzidzɔ kpɔm be ƒomea wɔ ɖeka hele teƒe ɖeka. Ne ɖe Carin ɖo ɖeviawo dometɔ ɖeka alo wo ame evea ɖe dzilaawo be woawo nahe wo la, anye ne nuwo manɔ abe ale si wòle fifia ene o.\n15, 16. (a) Gblɔ nɔvinyɔnu aɖe si dzilawo na wòyi ɖanɔ mamaa gbɔ ƒe nuteƒekpɔkpɔ. (b) Nu ka tae nɔvinyɔnua tiae be yeawɔ nu si to vovo na ema le ye via hehe me.\n15 Ðasefo aɖe si ŋkɔe nye Vicky gblɔ be: “Meyi ɖanɔ mamanye gbɔ ƒe aɖewo esime nɔvinyenyɔnu suea nɔ dzinyelawo gbɔ. Kaka matrɔ agbɔ va dzinyelawo gbɔ la, nyemegalɔ̃ wo abe tsã ene o. Nɔvinyea ya ɖoa dze kple dzinyelawo bɔbɔe, wɔa atuu na wo, eye wo dome vivina. Gake nye kple dzinyelawo dome menɔ kplikplikpli o, eye esi metsi hã la, esesẽna nam kokoko be magblɔ nye dzimenyawo na wo. Nye kple nɔvinyea míedo ŋugbe na mía dzilawo be míakpɔ wo dzi le woƒe tsitsime. Esi nɔvinyea lɔ̃ wo tae wòawɔ esia ɖo, gake nye ya mawɔe le esi wòle be mawɔe ta ko.”\n16 Vicky gblɔ kpee be: “Fifia nɔnye di be maɖo vinyenyɔnuvi ɖa wòava nɔ ye gbɔ, abe ale si ko wòna meyi ɖanɔ mamanye gbɔ ene. Gake megbe. Nye kple srɔ̃nye míedi be míahe mía via be wòava lɔ̃ Yehowa. Eye nyemedi be nye kple vinyea dome nagblẽ le etsɔme o.” Vicky kpɔe be mɔ nyuitɔ si dzi yeato akpɔ dzidzedzee nye be yeatsɔ Yehowa subɔsubɔ kple eƒe mɔfiamewo dzi wɔwɔ aɖo nɔƒe gbãtɔ na gadidi kple ƒometɔwo ƒe didiwo. Yesu gblɔe eme kɔ nyuie be, “Ame aɖeke mate ŋu anye kluvi na aƒetɔ eve o,” na Mawu kple Kesinɔnuwo siaa o!—Mat. 6:24; 2 Mose 23:2.\nYEHOWA NAA MÍAƑE AGBAGBADZEDZEWO “DZEA EDZI”\n17, 18. (a) Tiatia kae dze ŋgɔ Kristotɔwo? (b) Biabia kawo mee míadzro le nyati si kplɔ esia ɖo me?\n17 Mía Fofo Yehowa do ŋugbe be yeakpe ɖe mía ŋu míaƒe asi nasu nu siwo míehiã ŋutɔŋutɔ dzi nenye be míetsɔ Fiaɖuƒea kple Mawu ƒe dzɔdzɔenyenye ɖo nɔƒe gbãtɔ le agbe me. (Mat. 6:33) Eya ta ekpo ɖe Kristotɔ vavãwo ŋutɔwo gbɔ be woatiae be yewoawɔ esia. Yehowa do ŋugbe be tetekpɔ ka kee ɖava mía dzi o, yeana ‘mɔ si dzi míato ado le eme’ la mí si manye to Biblia ƒe gɔmeɖosewo dzi dada me o. (Mixlẽ 1 Korintotɔwo 10:13) Ne míedoa gbe ɖa biaa Yehowa be wòana nunya kple mɔfiame mí, eye míewɔna ɖe eƒe sewo kple mɔfiamewo dzi pɛpɛpɛ, ‘míekpɔa esinu heɖoa ŋu ɖe eŋu’ la, ekema eya hã ‘awɔe na mí ade goe.’ (Ps. 37:5, 7) Ayra ɖe agbagba ɖe sia ɖe si míadze be míasubɔ eya si nye mía Aƒetɔ vavãtɔ ɖeka la anukwaretɔe dzi. Ne míetsɔa eƒe lɔlɔ̃nu wɔwɔ ɖoa nɔƒe gbãtɔ la, ana agbe ‘nadze edzi na mí.’—Tsɔe sɔ kple 1 Mose 39:3.\n18 Nu kae ame siwo zɔ mɔ gblẽ woƒe ƒomea ɖi la ate ŋu awɔ atsɔ aɖɔ nu siwo esia gblẽ la ɖo? Afɔ kawoe míate ŋu aɖe be míakpɔ míaƒe ƒomewo dzi esi mahiã be míazɔ mɔ agblẽ wo ɖi o? Eye aleke míate ŋu ade dzi ƒo na mía nɔviwo lɔlɔ̃tɔe be woawɔ nyametsotso siwo sɔ le go sia me? Míadzro biabia siawo me le nyati si kplɔ esia ɖo me.\n^ mm. 4 Le mɔ siwo Yakob viwo zɔ yi Egipte dometɔ ɖe sia ɖe me la, womegblẽ woƒe ƒomewo ɖi wòwu kwasiɖa etɔ̃ o. Emegbe esi Yakob kple viawo ʋu yi Egipte la, wokplɔ wo srɔ̃wo kple wo viwo katã yii.—1 Mose 46:6, 7.\n^ mm. 8 Kpɔ nyati si nye “Ablotsiyiyi—Eŋuti Drɔ̃ewo Kple Ale Si Wòle” le February 2013 ƒe Nyɔ! me.\n^ mm. 9 Nyatakaka si tso dukɔ vovovowo me ɖee fia be ne srɔ̃tɔwo zɔ mɔ gblẽ wo srɔ̃wo alo wo viwo ɖi la, etea ŋu hea kuxi sesẽwo vanɛ. Kuxia ƒe ɖewoe nye be, srɔ̃tɔ ɖeka alo evea siaa wɔa ahasi, woƒoa wo ɖokui ɖe ŋutsu kple ŋutsu alo nyɔnu kple nyɔnu ƒe dɔdɔ, alo ƒometɔ kekeake gbɔ dɔdɔ me. Le ɖeviawo gome la, wogblẽna, etea ŋu dzɔna be womeganyaa nu le suku o, wowɔa adã, wotsia dzimaɖi, woléa blanui, alo wobua wo ɖokui wuwu ŋu gɔ̃ hã.


Ðe Nyakakadɔwɔlawo Toa Nyateƒea?\nNyɔ! | December 2013\nGBE BUBU Afrikaans Albanian Amharic Arabic Armenian Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hiligaynon Hungarian Icelandic Iloko Indonesian Italian Japanese Kinyarwanda Kirghiz Kirundi Korean Lithuanian Malagasy Maltese Myanmar Norwegian Polish Portuguese Punjabi Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tahitian Thai Tigrinya Tsonga Turkish Twi Ukrainian Xhosa Zulu\nAME geɖe mexɔa nyakakadɔwɔlawo ƒe nyawo dzi sena o. Le kpɔɖeŋu me, le United States la, Gallup-dɔwɔƒea bia gbe amewo le ƒe 2012 me be “woagblɔe ne wokana ɖe” nyadzɔdzɔ siwo wogblɔna le radio kple television dzi kple esiwo nɔa nyadzɔdzɔgbalẽwo me la dzi be wodena pɛpɛpɛ eye wonyea nyateƒenyawo hã. Ame siwo wobia gbee la dometɔ 6 le 10 me ƒe akpa aɖe ɖo eŋu be yewomekana ɖe wo dzi “tututu o” eye akpa bubu hã be yewomekana ɖe wo dzi “kura o.” Ðe wòsɔ be woase le wo ɖokuiwo me alea?\nNyakakadɔwɔla geɖewo kple habɔbɔ siwo wowɔa dɔ na la kaa atam be yewoagblɔ nya siwo le eteƒe hede pɛpɛpɛ. Gake ehiã be ame nabu nanewo ŋu. Woawoe nye esiwo gbɔna:\nDƆWƆƑE GÃ. Dɔwɔƒe gã ʋɛ aɖewo siwo si ga le ŋutɔe ɖo nyakakadɔwɔƒe gã aɖewo. Nyakakadɔwɔƒe gã mawo kpɔa ŋusẽ gã aɖe ɖe nya siwo woagblɔ, ale si woagblɔ woe, kple vevienyenye si gbegbe woatsɔ agblɔ nya mawoe la dzi. Esi wònye ɖe woɖo dɔwɔƒe gã mawo ƒe akpa gãtɔ ɖe viɖekpɔkpɔ ta ŋuti la, nyametsotso siwo woƒe nyakakadɔwɔƒewo wɔna la ƒe taɖodzinu ate ŋu anye be wòahe ga vɛ na yewo. Nyakakadɔwɔƒe siawo ate ŋu aŋe aɖaba aƒu nyatakaka siwo ate ŋu agblẽ nu le dɔwɔƒe siawo ƒe gakpɔmɔnuwo ŋu la dzi.\nDZIÐUÐUWO. Nya geɖe siwo nyakakadɔwɔlawo gblɔna la kuna ɖe amewo kple dziɖuɖuwo ŋu. Dziɖuɖuwo dzea agbagba be yewoana amewo nada asi ɖe yewoƒe ɖoɖowo dzi ahada megbe na dziɖuɖumegãwo. Esi wònye be nyakakadɔwɔlawo xɔa nyatakakawo tso dziɖuɖua gbɔ ta la, ɣeaɖewoɣi la nyakakadɔwɔlawo kple dziɖuɖumegãwo wɔa nu asi le asi me.\nBOBLODODO. Le dukɔ geɖewo me la, ele be nyakakadɔwɔƒewo nato mɔ aɖe dzi akpɔ ga hafi woate ŋu ayi woƒe dɔa dzi, eye wokpɔa ga sia ƒe akpa gãtɔ tso boblododo me. Le United States la, boblododo mee dɔwɔƒe siwo taa magazinewo kpɔa woƒe ga ƒe akpa 50 va se ɖe 60 le alafa me le, nyadzɔdzɔgbalẽtaƒewo kpɔa woƒe ga ƒe akpa 80 le alafa me le eme, eye televisiondɔwɔƒe kple radiodɔwɔƒe siwo woɖo ɖe asitsatsa ta hã kpɔa woƒe gawo katã tso asitsatsa me. Eme kɔ be boblodolawo medina be yewoakpe asi ɖe ɖoɖo siwo made yewoƒe adzɔnuwo dzi o la ŋu o. Ne womekpɔ ŋudzedze ɖe nyakakadɔwɔƒe aɖe ƒe boblododo ŋu o la, woate ŋu atrɔ ɖe nyakakadɔwɔƒe bubu ŋu. Esi nyakakadɔwɔlawo nya esia ta la, woƒoa asa na nyatakaka siwo made dɔwɔƒe siwo kpea asi ɖe wo ŋu dzi o la gbɔgblɔ.\nNYATEƑEMATOMATO. Menye nyakakadɔwɔlawo katãe toa nyateƒe o. Wo dometɔ aɖewo kpaa nyawo gblɔna. Ƒe ʋɛ aɖewo nye esi va yi la, nyakakadɔwɔla aɖe si le Japan ku nu me tso nu si gbɔ wòtso be adzakpo dzeani siwo le Okinawa la dome le gbegblẽm la ŋu. Esi mekpɔ kpeɖodzi aɖeke o la, eya ŋutɔ gblẽ nu le adzakpo aɖe ŋu eye wòɖe fotoe. Wotea ŋu trɔa asi le fotowo gɔ̃ hã ŋu tsɔ blea amewo. Mɔ siwo dzi wotona trɔa asi le fotowo ŋu la va de ŋgɔ egbea ŋutɔ, eye le ɖewo gome la, asesẽ ŋutɔ be woanya be ɖe wotrɔ asi le fotoawo ŋu.\nAMIÐEÐE ÐE NYAWO. Ne kpeɖodzi sẽŋu le nyatakaka aɖe ŋu hã la, nyakakadɔwɔla ate ŋu atrɔ asi le eŋu ahagblɔe ale si wòdii. Nya kawoe woagblɔ le nyatakaka aɖe me, eye kawoe womagblɔ o? Le kpɔɖeŋu me, ate ŋu adzɔ be woɖu bɔl-ƒoha aɖe dzi kple age eve. Nyateƒeae nye ema. Gake nyakakadɔwɔla ate ŋu agblɔ nu geɖewo be wo gbɔe wòtso be woɖu bɔl-ƒoha ma dzi.\nNYA AÐEWO ŊEŊE ÐE EME, Zi geɖe la, ne nyakakadɔwɔlawo le asi trɔm le nyatakakawo ŋu be wòawɔ dɔ ɖe amewo dzi la, woɖea nyatakaka siwo gbɔgblɔ ate ŋu ahe kuxi vɛ alo afɔ biabia aɖewo ɖe te la le eme. Esia wɔnɛ be woɖea ami ɖe nya aɖewo eye bubuwo ƒe vevienyenye dzi ɖena kpɔtɔna. Ɣeaɖewoɣi la, esi wònye be miniti ʋɛ aɖewo koe nɔa television dzi nyakakadɔwɔlawo kple nyatakakanalawo si be woatsɔ aƒo nu tso nya goglo aɖewo ŋu ta la, woŋea nya vevi aɖewo ɖe eme eye woŋea aɖaba ƒua ɖewo hã dzi.\nHOƲIƲLI. Esi televisiondɔwɔƒewo va le agbɔ sɔm ɖe edzi le ƒe ʋɛ siawo me la, ɣeyiɣi si amewo zãna tsɔ kpɔa televisiondɔwɔƒe ɖeka ƒe wɔnawo dzi ɖe kpɔtɔ ŋutɔ. Esia ƒoe ɖe televisiondɔwɔƒewo nu be woatrɔ asi le woƒe wɔnawo ŋu woanɔ etɔxɛe alo woavivi ame nu ale be amewo nakpɔtɔ anɔ woƒe wɔnawo kpɔm. Esi agbalẽ si nye Media Bias nɔ nu ƒom tso nya sia ŋu la, egblɔ be: “Woɖea nɔnɔmetatawo le [television] dzi nyadzɔdzɔgbɔgblɔ ɖe sia ɖe kloe me, nɔnɔmetatawo dometɔ aɖewo blea fu le lã me na ame eye bubuwo hã léa dzi na ame hewɔa dɔ ɖe ame dzi, eye woɖe nyatakakawo ƒe didime dzi kpɔtɔ le esi amewo megalɔ̃na kpɔa nu ɖeka ʋuu o ta.”\nVODADAWO. Esi wònye amegbetɔwo koe nyakakadɔwɔlawo hã nye ta la, wotea ŋu daa vo. Nya aɖe maŋlɔmaŋlɔ nyuie, gbɔviedzesidada ɖe afi si mesɔ o, alo gbeŋutise aɖe ŋu dɔmawɔmawɔ nyuie ate ŋu atrɔ gɔmesese si le nya aɖe ŋu. Ate ŋu adzɔ be womeku nya aɖe me hekpɔ kpeɖodzi gobi le eŋu o. Eye ele bɔbɔe hã be nyakakadɔwɔla si le klokloklo dzi be yeawɔ ɖe game dzi la naŋlɔ xexlẽdzesi bubu ɖe bubu teƒe. Le kpɔɖeŋu me, ate ŋu adzɔ be wòaŋlɔ 10,000 ɖe 100,000 teƒe.\nNUSUSU GBLƆ. Mele bɔbɔe be woagblɔ nyadzɔdzɔwo woade pɛpɛpɛ abe ale si ame aɖewo bunɛ ene o. Woate ŋu abu nu si wobuna egbea be enye nyateƒe la etsɔ be menye nyateƒe o. Le kpɔɖeŋu me, wobunɛ tsã be anyigbaa le míaƒe ɣe kple eŋuɣletinyigbawo titina. Gake egbea la, míenyae be anyigba la boŋue nɔa xlã ƒom ɣea.\nTogbɔ be masɔ be míaxɔ nu sia nu si míexlẽna le nyadzɔdzɔgbalẽwo me dzi ase o hã la, esia mefia be míake ɖi woƒe nya sia nya o. Ðewohĩ nu si akpe ɖe mía ŋu míada asɔe nye be míanɔ ŋudzɔ, gake le ɣeyiɣi ma ke me la míalɔ̃ ɖe nya siwo ŋu kakaɖedzi le la dzi.\nBiblia gblɔ be: “Ðe to medoa nya kpɔna, abe ale si veme ɖɔa nuɖuɖu kpɔna ene oa?” (Hiob 12:11) Eya ta nu siwo gbɔna akpe ɖe mía ŋu míado nya siwo míesena kple nu siwo míexlẽna la kpɔ:\nAFI SI NYADZƆDZƆA TSO: Habɔbɔ alo nyakakadɔwɔla ɖianukware gbɔe nyatakakaa tsoa? Ðe wonya nyakakadɔwɔƒea alo agbalẽtaƒea be wokua nyawo me tsitotsito hafi gblɔa woa? Alo wonye ame siwo ɖea ami ɖe nyaa? Ame kae naa gakpekpeɖeŋu nyakakadɔwɔƒe ma?\nAFI SI WOWƆ NUMEKUKU LE: Ðe kpeɖodzi li be woku nya me tsitotsitoa? Hatsotso ɖeka aɖe gbɔ koe woku nu me tsoea? Ðe ame siwo gbɔ woku nu me tsoe la nye ame siwo dzi woate ŋu aka ɖoa? Ðe wonye ame siwo dana sɔna alo ɖeko wotia wo be woava ɖɔli kpɔ na ame bubuwoa?\nTAÐODZINU: Bia ɖokuiwò be: ‘Ðe wogblɔ nya sia koŋ be woatsɔ ana nyanya amewo loo alo ɖe wogblɔe be woatsɔ ado nukokoe na amewoa? Ðe wotsɔe le boblo dom nane loo alo ɖe wogblɔe be woatsɔ ada megbe na nanea?’\nALE SI WOGBLƆ NYA LAE: Ne dzikudodo, ameŋugbegblẽ alo nyahehe ɖe ame ŋu vevie dze le nyaa ƒe gɔmedzedze ko la, nyae be wole ame aɖe ŋu gblẽ ge ke menye be woadzaka nyawo nuŋububutɔe o.\nÐEKAWƆWƆ KPLE NYA BUBUWO: Ðe nya siwo wogblɔ la wɔ ɖeka kple nyati bubuwo tɔa? Ne nyakakadɔwɔlawo ƒe nu mesɔ le nyaa ŋu o la, ke kpɔ nyuie le nya ma ŋu!\nESƆ ÐE ƔEYIƔIA NU: Ðe nyatakakaa nye esi dzɔ nyitsɔ laa si dzi woate ŋu aka ɖoa? Ðewohĩ nane si woxɔ se be enye nyateƒe ƒe 20 do ŋgɔ la magate ŋu anye nyateƒe kokoko egbea o. Nenema kee, ne nyaa nye nyadzɔdzɔ yeye la, ate ŋu adzɔ be womeku nya me tsitotsito hekpɔ kpeɖodziwo katã o.\nEya ta míabia azɔ be ɖe nàte ŋu aka ɖe nyakakadɔwɔƒewo dzia? Salomo ɖo aɖaŋu nyui sia si me nunya le na mí be: “Ame bebewu xɔa nya sia nya dzi sena; ke nunyala léa ŋku ɖe eƒe afɔɖeɖe ŋu.”—Lododowo 14:15.\nKu Ðe Magazine Sia Ŋu\nNyɔ! magazinea talawo kua nu me tsitotsito. Míedzea agbagba be míakpɔ kpeɖodzi na nya sia nya, xexlẽdzesi kple afi siwo míeyɔa nyawo tsonae dometɔ ɖe sia ɖe. Menye dedienɔnɔ taʋlihawo, adzɔha gãwo alo dziɖuɖu aɖekee daa megbe na magazine sia o. Lɔlɔ̃nu faa nudzɔdzɔwoe wotsɔ doa alɔ magazine sia tata. Magazine sia talawo xɔe se be Biblia nye Mawu ƒe Nya eye be míate ŋu aka ɖe Biblia me nyawo dzi.\nNYATI SI LE AKPAA DZI Ðe Nyakakadɔwɔlawo Toa Nyateƒea?\nLANDS AND PEOPLES Tsaɖiɖi Yi Brazil\nTHE BIBLE'S VIEWPOINT Yesu\nHELP FOR THE FAMILY Ale Si Nàwɔ Anye Toɖola Nyui\nKpakpaluʋui Dzeani La—Wova Nya Nu Tso Eŋu Azɔ!\nNyɔ! Ƒe 2013 Me Nyawo Diƒe\nWAS IT DESIGNED? Nyatakaka Si Gbegbe Nɔa Domenyiŋusẽfianu Me\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo NYƆ! December 2013 | Ðe Nyakakadɔwɔlawo Toa Nyateƒea?\nDecember 2013 | Ðe Nyakakadɔwɔlawo Toa Nyateƒea?\nNYƆ! December 2013 | Ðe Nyakakadɔwɔlawo Toa Nyateƒea?


Kpɔ Nyuie Le Wò Dzimedidiwo Ŋuti | Nusɔsrɔ̃\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bicol Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Japanese Kazakh Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Quechua (Ayacucho) Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uzbek Venda Vietnamese Wayuunaiki Wolaita Xhosa Yoruba Zulu\nBiblia gblɔ be: “Ame ƒe dzi la, alakpatɔ wònye wu nuwo katã, nu gbegblẽ wònye.” (Yer. 17:9) Ðe menɔa bɔbɔe na mí be míawɔ nu siwo le míaƒe dzi dzrom vevie la oa?\nŊɔŋlɔawo xlɔ̃ nu mí be: “Dzi mee susu vɔ̃wo bubu, amewuwuwo, ahasiwɔwɔwo, agbe gbegblẽ nɔnɔwo, fififiwo, aʋatsoɖaseɖiɖiwo, busunyagbɔgblɔwo doa go tso.” (Mat. 15:19) Míaƒe kpɔɖeŋudzi la ate ŋu able mí eye wòana míava nɔ afɔɖeɖe aɖe si tsi tre ɖe Mawu ƒe lɔlɔ̃nu ŋu la ta ʋlim. Eye ate ŋu adzɔ be míakpɔ nu si le dzɔdzɔm la adze sii o va se ɖe esime míewɔ bometsinu vɔ hafi. Nu kae ate ŋu akpe ɖe mía ŋu be míade dzesi míaƒe dzimedidiwo ale be míagaɖe afɔ manyomanyo aɖeke o?\nALEKE NÀWƆ ADE DZESI WÒ DZIMEDIDIWO?\nAleke Biblia xexlẽ gbe sia gbe kpɔa ŋusẽ ɖe míaƒe kpɔɖeŋudzia dzii?\nXlẽ Biblia la gbe sia gbe eye nàde ŋugble tso nu si wògblɔ la ŋu.\nApostolo Paulo ŋlɔ bena: “Mawu ƒe nya la le agbe, eye ŋusẽ le eŋu, eye wòɖana wu yi nueve sia yi nueve, eye wòƒona ɖe ame yi ɖamaa keke luʋɔ kple gbɔgbɔ . . . me.” Mawu ƒe nya si le Biblia me la ‘tea ŋu dzea si dzimesusuwo kple tameɖoɖowo.’ (Heb. 4:12) Ne míetsɔa nya siwo Ŋɔŋlɔawo gblɔ la sɔna kple mía ɖokuiwo la, ate ŋu akpe ɖe mía ŋu be míadze si míaƒe dzimedidiwo. Eya ta ele vevie be míaxlẽ Mawu ƒe Nya la gbe sia gbe eye míade ŋugble le nu si wògblɔ la ŋu; esia akpe ɖe mía ŋu be míava nɔ nuwo ŋu bum abe ale si Yehowa bua woe ene.\nŊɔŋlɔawo me aɖaŋuɖoɖowo xɔxɔ kple Biblia me mɔfiamewo dzi wɔwɔ akpɔ ŋusẽ ɖe míaƒe dzitsinya, si nye ŋutete tɔxɛ si “ɖia ɖase” le mía me, la dzi. (Rom. 9:1) Nya si míaƒe dzitsinya gblɔna na mí la ate ŋu axe mɔ na mí be míaganɔ afɔɖeɖe gbegblẽ aɖe ta ʋlim o. Gawu la, kpɔɖeŋu siwo ate ŋu anye “nuxɔxlɔ̃ na mí” la hã le Biblia me. (1 Kor. 10:11) Nusɔsrɔ̃ tso wo me ate ŋu akpe ɖe mía ŋu be míagaɖe afɔ gbegblẽ o. Nu kae wòle be mía dometɔ ɖe sia ɖe nawɔ?\nGbedodoɖa kpena ɖe mía ŋu míenyaa ame si míenye le ememe\nDo gbe ɖa na Mawu be wòakpe ɖe ŋuwò nàde dzesi wò dzimedidiwo.\nYehowa “dzroa dziwo me kpɔna.” (1 Kron. 29:17) Enye “gã wu míaƒe dzi, eye wònya nuwo katã.” (1 Yoh. 3:20) Míate ŋu aflu Mawu o. Ne míegblɔ míaƒe dzimaɖitsitsiwo, seselelãmewo, kple didiwo na Yehowa le gbedodoɖa me faa la, ate ŋu akpe ɖe mía ŋu míade dzesi míaƒe dzimedidiwo. Míate ŋu abia Mawu gɔ̃ hã be ‘wòawɔ dzi dzadzɛ de mía me.’ (Ps. 51:12) Eya ta be míade dzesi nu siwo ŋu míaƒe dzi ku ɖo la, mele be míaŋe aɖaba aƒu nunana tɔxɛ si nye gbedodoɖa la dzi o.\nKristotɔwo ƒe kpekpewo kpena ɖe mía ŋu míedzea si míaƒe dzimedidiwo\nÐo to nyuie ne ède Kristotɔwo ƒe kpekpewo.\nNe míelé to ɖe nu siwo wofiaa mí le Kristotɔwo ƒe kpekpewo me ŋu la, ate ŋu akpe ɖe mía ŋu míadzro ame si míenye le ememe—míaƒe dzi—la me anukwaretɔe. Togbɔ be menye nyatakaka yeyewoe míaxɔ le kpekpe ɖe sia ɖe me o hã la, ne míede wo la, míesea Biblia ƒe gɔmeɖosewo kple ŋkuɖodzinya veviwo gɔme ɖe edzi wu, siwo kpena ɖe mía ŋu míedzroa míaƒe dzimedidiwo me kpɔna. Mía nɔviwo ƒe nyaŋuɖoɖowo hã wɔa akpa vevi aɖe le asitɔtrɔ wɔwɔ tso ame si míenye le ememe ŋu la ŋu. (Lod. 27:17) Ne míeɖe mía ɖokui ɖe aga eye míedea ha edziedzi kple mía nɔviwo le Kristotɔwo ƒe kpekpeawo me o la, ate ŋu agblẽ nu le mía ŋu. Ate ŋu awɔe be ‘míava nɔ míawo ŋutɔwo ƒe dzodzrowo yome tim.’ (Lod. 18:1) Eya ta nunya le eme be míabia mía ɖokuiwo be: ‘Ðe wònye numame nam be made kpekpeawo katã eye mana wòaɖe vi nama?’—Heb. 10:24, 25.\nAFI KA MÍAƑE DZI AKPLƆ MÍ AYI?\nMíaƒe dzi alakpatɔ la ate ŋu akplɔ mí atrae le agbenɔnɔ ƒe akpa vovovowo me. Mina míadzro wo dometɔ ene me: ŋutilãmenuwo yome titi, aha muamewo zazã, xɔlɔ̃ siwo míetiana, kple nu siwo míetsɔ ɖea modzaka.\nŊutilãmenuwo yome titi.\nDidi be míakpɔ míaƒe ŋutilãmenuhiahiãwo gbɔ sɔ le dzɔdzɔme nu. Ke hã Yesu gblɔ nuxlɔ̃amekpɔɖeŋu aɖe ku ɖe ŋutilãmenuwo bubu nu vevii akpa ŋu. Le Yesu ƒe kpɔɖeŋu aɖe me la, ekpe mí be míade ŋugble tso ŋutsu kesinɔtɔ aɖe si ƒe nudzraɖoƒewo yɔ taŋtaŋ kple nukuwo la ŋu. Teƒe aɖeke megali wòaƒo nuku yeye siwo wòŋe la nu ƒu ɖo o. Ŋutsua ɖoe be yeamu yeƒe nudzraɖoƒewo, eye yeatu esiwo lolo wu. Egblɔ be: “Afi mae madzra nye nuku la katã kple nye nu nyuiwo katã ɖo; eye magblɔ na nye luʋɔ be: ‘Luʋɔ, wodzra nu nyui geɖe ɖo ɖi na wò hena ƒe geɖewo; ɖe dzi ɖi, ɖu nu, no nu, na dzi nadzɔ wò.’” Ke hã ŋutsu kesinɔtɔ sia ƒe susu meyi nyateƒenya vevi aɖe si mate ŋu aƒo asa na o, si nye be yeƒe agbe nu ate ŋu atso le zã ma ke me, la dzi o.—Luka 12:16-20.\nEsi míele tsitsim la, míate ŋu ava nɔ dzi tsim ɖe ɖoɖowɔwɔ ɖe ŋutilãmededienɔnɔ le tsitsime ŋu eye ɖewohĩ míava nɔ dɔ wɔm le fiẽ siwo míayi kpekpewo me alo míagblẽ míaƒe Kristotɔwo ƒe agbanɔamedziwo ɖi le mɔ aɖe nu ahatsɔ nanewo anɔ taflatsɛ dom. Ðe mele be míanɔ ŋudzɔ ɖe nuwɔwɔ alea ŋu oa? Alo ɖewohĩ sɔhɛwoe míenye eye míekpɔe be agbemedɔ aɖeke meli si nyo wu ɣeyiɣiawo katã ƒe subɔsubɔdɔa o. Ke hã ɖe míetutua mɔɖeɖedɔa wɔwɔ yia ŋgɔ henɔa susum be ele be míakpɔ ga gbã? Ðe mele be míawɔ mía tɔ sinua fifia be míanye kesinɔtɔwo le Mawu gbɔ oa? Ame kae nya ne míaganɔ agbe etsɔ?\nAha muamewo zazã.\nLododowo 23:20 gblɔ be: ‘Mèganɔ wain tsu nolawo dome o.’ Ne aha muamewo nono dzroa ame aɖe vevie la, ate ŋu atsɔ nanewo anɔ taflatsɛ dom ɖe enono edziedzi ta. Ate ŋu agblɔ be ɖe yenoa aha tsɔ ɖua nu, ke menye be yeamu o. Ne míehiã aha muame hafi ate ŋu aɖu nu la, ke ɣeyiɣi de azɔ be míadzro míaƒe dzimedidiwo me akpɔ anukwaretɔe.\nXɔlɔ̃ siwo míetiana.\nNyateƒee, míado go dzimaxɔsetɔwo le suku, le dɔme kple le gbeadzi godoo. Gake esia to vovo kura na hadede kpli wo, alo be míana mía kpli wo dome nanɔ kplikplikpli. Ðe míeʋlia hadede mawo ta hegblɔna be nɔnɔme nyui geɖewo le wo sia? Biblia la gblɔ be: “Migana woakplɔ mi atrae o. Hadede vɔ̃wo gblẽa nɔnɔme nyuiwo.” (1 Kor. 15:33) Abe ale si ɖinu sue aɖe ate ŋu agblẽ tsi si le dzadzɛ ene la, xɔlɔ̃dzedze ame siwo mevɔ̃a Mawu o ate ŋu agblẽ ƒomedodo si le mía kple Mawu dome, ana xexea ƒe nukpɔsusuwo nava su mía si eye míava nɔ awu dom, anɔ nu ƒom ahanɔ agbe nɔm abe woawo ke ene.\nNu siwo míetsɔ ɖea modzaka.\nEgbegbe mɔ̃ɖaŋununya wɔe be modzakaɖeɖewo va bɔ, gake wo dometɔ geɖe mesɔ na Kristotɔ o. Paulo gblɔ be: ‘Migana woayɔ makɔmakɔnyenye ƒomevi aɖeke ŋkɔ teti gɔ̃ hã le mia dome o.’ (Ef. 5:3) Ke ne toɖoɖo nu makɔmakɔ aɖe alo ekpɔkpɔ dzroa míaƒe dzia ya ɖe? Míate ŋu agblɔ be ehiã be ame sia ame naɖe modzaka, eye nu si ame aɖe wɔ tsɔ ɖe modzakae la nye ame ŋutɔ ƒe nya. Gake mina míawɔ ɖe Paulo ƒe aɖaŋuɖoɖoa dzi eye míagaɖe mɔ míaƒe ŋku nakpɔ nu makɔmakɔ aɖeke loo alo míaƒe to nasee o.\nMÍATE ŊU AWƆ TƆTRƆ\nNe nu siwo míaƒe dzi alakpatɔ la di la wɔwɔ ƒe mɔ̃ ɖe mí eye wòva zu numame na mí be míeʋlia míaƒe nuwɔna gbegblẽwo ta hã la, míate ŋu awɔ tɔtrɔ. (Ef. 4:22-24) Bu egbegbe kpɔɖeŋu eve ŋu kpɔ.\nEva hiã be nɔviŋutsu Miguel * nawɔ tɔtrɔ le ale si wòbua ŋutilãmenuwoe ŋu. Egblɔ tso eƒe ƒomea ŋu be: “Míele du aɖe si me wobua nutovɛ yeyewo kple mɔ̃ɖaŋunu nyuitɔ siwo naa dzidzeme ame la nu vevii la me. Ɣeaɖeɣi va yi la, meɖoe be xexea ƒe nutovɛ ɖe sia ɖe si mate ŋui la nasu asinye, eye mesusui be mate ŋu awɔ esia evɔ nyemazu ŋutilãmenudila o. Eteƒe medidi o, meva de dzesii be ŋutilãmenuwo yome titi le abe mɔ aɖe si seɖoƒe meli na o dzi zɔzɔ ene. Medo gbe ɖa na Yehowa tso nye nukpɔsusu kple dzimedidi sia ŋu. Megblɔ na Yehowa be míedi be míasubɔe bliboe abe ƒome ene. Míete ŋu wɔ nyametsotso be míanɔ agbe tsɛ eye míeʋu yi afi si Fiaɖuƒegbeƒãɖelawo hiã le wu. Eteƒe medidi o, míedze mɔɖeɖedɔa wɔwɔ gɔme. Míeva kpɔe be menye ɖe míehiã ŋutilãmenu geɖe hafi ate ŋu anɔ agbe si me dzidzɔ le o.”\nNɔviŋutsu Lee ƒe kpɔɖeŋua hã ɖe ale si ɖokuimedzodzro anukwaretɔe kpe ɖe eŋu wòɖe asi le hadede vɔ̃wo ŋu la fia. Lee gblɔ be: “Le nye dɔwɔɖui ta la, medea ha kple asitsala siwo tso duta la edziedzi. Menyae be aha tsu nono ayi edzi le hadede mawo me, gake kpekpe mawo dede doa dzidzɔ nam. Zi geɖe la, esusɔna vie ko mamu aha, gake emegbe la, eva veam. Eva hiã be madzro nye dzi me akpɔ anukwaretɔe. Mawu ƒe Nya la me aɖaŋuɖoɖowo kple hamemetsitsiwo ƒe nuxlɔ̃amewo kpe ɖe ŋunye mekpɔe dze sii be menɔ ha dem kple ame siwo melɔ̃ Yehowa o. Fifia mezãa telefon tsɔ wɔa nye asitsadɔa ale si mate ŋui, eye meɖe hadede kple asitsala siawo dzi kpɔtɔ kura.”\nEle be míaɖi anukware na mía ɖokuiwo eye míade dzesi míaƒe dzimedidiwo. Le esia wɔwɔ me la, ele be míado gbe ɖa abia Yehowa ƒe kpekpeɖeŋu elabena míenyae be “enya dzi me gogloeaƒe ke.” (Ps. 44:22) Mawu tsɔ eƒe Nya la, si míate ŋu azã abe ahuhɔ̃e ene la hã na mí. (Yak. 1:22-25) Ŋkuɖodzinya kple nuxlɔ̃ame siwo míexɔna to Kristotɔwo ƒe agbalẽwo kple kpekpeawo dzi hã le vevie! Esiawo ate ŋu akpe ɖe mía ŋu míadzɔ míaƒe dziwo ŋu ahayi edzi azɔ le dzɔdzɔenyenye ƒe mɔwo dzi.\n^ mm. 18 Míetrɔ ŋkɔawo.


3 Mose 3 | Biblia Le Internet Dzi | Xexe Yeye Gɔmeɖeɖe\n3 Mose 3:1-17\nMigaɖu lã ƒe ami alo ʋu o (17)\n3 “‘Ne nyi wòbe yeatsɔ asa ŋutifafavɔe+ la, esi sɔ blibo ye wòatsɔ ava Yehowa ŋkume, eɖanye atsu alo nɔe o. 2 Eye wòatsɔ eƒe asi aɖo eƒe nunana la ƒe tame, eye woawui le takpegbadɔa ƒe mɔnu; eye Aron viŋutsu siwo nye nunɔlawo nahlẽ ʋu la ɖe vɔsamlekpuia ƒe axawo katã ŋu. 3 Eye wòatsɔ ŋutifafavɔsalã la ƒe ɖe asa dzovɔ na Yehowa:+ ami+ si tsyɔ dɔkaviawo dzi, siwo katã le dɔkaviawo ŋu, 4 ayiku eveawo kple wo ŋu mi, siwo le alia gbɔ. Eye wòaɖe ami si le aklãa ŋu la kpe ɖe ayikuawo ŋu.+ 5 Eye Aron viŋutsuwo natsɔe ada ɖe numevɔsa si le nakea dzi le dzoa me atsɔ ado dzudzɔ ɖe vɔsamlekpuia dzi;+ dzovɔsa si nye ʋeʋẽ lilili* na Yehowa ye wònye.+ 6 “‘Eye ne alẽ alo gbɔ̃ wòbe yeatsɔ asa ŋutifafavɔ na Yehowa la, ekema wòatsɔ lã si sɔ blibo asa vɔ lae, eɖanye atsu alo nɔe o.+ 7 Ne alẽtsui wòbe yeatsɔ asa vɔ lae la, ekema wòatsɔe ava Yehowa ŋkume. 8 Eye wòatsɔ eƒe asi aɖo eƒe vɔsalã la ƒe tame, eye woawui le takpegbadɔa ƒe mɔnu; eye Aron viŋutsuwo nahlẽ ʋu la ɖe vɔsamlekpuia ƒe axawo katã ŋu. 9 Neɖe ami si le ŋutifafavɔsalã la ŋu atsɔ asa dzovɔe na Yehowa.+ Neɖe asike dami la katã le eƒe dzimeƒua gbɔ lɔƒo kple ami si tsyɔ dɔkaviawo dzi, ami siwo katã le dɔkaviawo ŋu, 10 ayiku eveawo kple ami siwo le wo ŋu le alia gbɔ lɔƒo. Eye wòaɖe ami si le aklãa ŋu la kpe ɖe ayikuawo ŋu.+ 11 Eye nunɔla la natsɔe ado dzudzɔ ɖe vɔsamlekpui la dzi abe dzovɔsanuɖuɖu* ene na Yehowa.+ 12 “‘Ne gbɔ̃ wòbe yeatsɔ asa vɔ la, ekema wòatsɔe ava Yehowa ŋkume. 13 Eye wòatsɔ eƒe asi aɖo eƒe tame, eye woawui le takpegbadɔa ƒe mɔnu, eye Aron viŋutsuwo nahlẽ eƒe ʋu ɖe vɔsamlekpuia ƒe axawo katã ŋu. 14 Vɔsalã la ƒe akpa si wòatsɔ asa dzovɔ na Yehowa lae nye, ami si tsyɔ dɔkaviawo dzi, ami siwo katã le dɔkaviawo ŋu,+ 15 ayiku eveawo kple ami siwo le wo ŋu le alia gbɔ lɔƒo. Eye wòaɖe ami si le aklãa ŋu la kpe ɖe ayikuawo ŋu. 16 Eye nunɔla la natsɔe ado dzudzɔ ɖe vɔsamlekpui la dzi abe dzovɔsanuɖuɖu* ene, wòanye ʋeʋẽ lilili.* Ami la katã nye Yehowa tɔ.+ 17 “‘Migaɖu lã ƒe ami alo ʋu+ aɖeke o. Ðoɖo mavɔ wònye na mia kple miaƒe dzidzimeviwo le mia nɔƒewo katã.’”\n^ Egɔmeɖeɖe tẽe, “abolo,” si nye Mawu ƒe gome le ŋutifafavɔsa la me.


Mika 7 | Biblia Le Internet Dzi | Xexe Yeye Gɔmeɖeɖe\nIsrael ƒe agbenɔnɔ gbegblẽwo (1-6)\nAme ƒe futɔwo anye eƒe aƒemetɔwo (6)\n‘Manɔ Mawu sinu kpɔm’ (7)\nWoʋli Mawu ƒe amewo ta (8-13)\nMika ƒe gbedodoɖa kple Mawu kafukafu (14-20)\nYehowa ƒe ŋuɖoɖo (15-17)\n‘Mawu kae le abe Yehowa ene?’ (18)\n7 Baba nam! Elabena mele abeAle si wònɔna ne woxa dzomeŋɔlikutsetsewoEye wofɔ waintsetse siwo woxa la ƒe susɔewo vɔ ene,Waintsetse aɖeke meli woaɖu o,Eye gbotsetse ŋgɔgbea si dzroam* aɖeke meli o! 2 Nuteƒewɔlawo nu yi le anyigba la dzi;Ame dzɔdzɔe aɖeke mele amegbetɔwo dome o.+ Wo katã wode xa ɖi ɖe ʋukɔkɔɖi ŋu.+ Ame sia ame ɖo ɖɔ na nɔvia. 3 Woƒe asi bi ɖe nu vɔ̃ɖi wɔwɔ me;+Amegã dia viɖe,Ʋɔnudrɔ̃la drɔ̃a ʋɔnu ɖe fetu ta,+Ame ŋkuta gblɔa nu si dzronɛ,*+Eye wosɔa nu wɔnɛ. 4 Ame nyuitɔ si le wo dome le abe ŋù ene,Woƒe nuteƒewɔla kekeake gɔ̃ hã vɔ̃ɖi wu ŋùkpɔ. Wò gbetakpɔlawo ƒe ŋkeke, si nye wò akɔntanagbe ava.+ Ekema amewo atɔtɔ keŋ.+ 5 Migaxɔ miaƒe zɔhɛ dzi se o.Alo aɖo ŋu ɖe mia xɔlɔ̃ vevi ŋu o.+ Nya nuƒoƒo le ame si le wò akɔnu la gbɔ. 6 Elabena viŋutsu doa vlo fofoa,Vinyɔnu tsona ɖe dadaa ŋu,+Lɔ̃xoyɔvi tsona ɖe lɔ̃xoa ŋu;+Ame ƒe futɔwo nye eƒe aƒemetɔwo.+ 7 Ke nye la, manɔ ŋu tsam na Yehowa.+ Manɔ Mawu, nye xɔnametɔ la, sinu kpɔm.*+ Nye Mawu aɖo tom.+ 8 Oo nye futɔ,* mèganɔ dzidzɔ kpɔm le tanye o. Togbɔ be medze anyi hã la, magafɔ;Togbɔ be mele viviti me hã la, Yehowa anye kekeli nam. 9 Mewɔ nu vɔ̃ ɖe Yehowa ŋu,+Eya ta mado dzi atsɔ eƒe dziku,Va se ɖe esime wòadrɔ̃ nye nya ahatso afia dzɔdzɔe nam. Akplɔm ado ɖe kekeli nu;Makpɔ eƒe dzɔdzɔenyenye. 10 Nye futɔ hã akpɔe,Eye ŋu akpe ame si gblɔ nam be: “Afi kae Yehowa wò Mawu la le?”+ Nye ŋkuwo akpɔ nyɔnu la. Azɔ woafanyae abe ba le kpɔdomee ene. 11 Anye ŋkeke si woaɖo wò gliwo,Gbe ma gbe la, woakeke wò liƒowo ɖe enu.* 12 Amewo atso keke Asiria kple Egipte duwo meAva gbɔwò gbe ma gbe,Tso Egipte va se ɖe keke Tɔsisi* la nu;Tso atsiaƒu nu yi atsiaƒu nu, tso to ɖeka gbɔ yi bubu gbɔ.+ 13 Anyigba la aɖi gbɔlo le edzinɔlawo ta,Le woƒe nuwɔnawo me tsonuwo ta. 14 Tsɔ wò atikplɔ kplɔ wò dukɔ, alẽha si nye wò domenyinu+Si le eɖokui si le ave me, le atikutsetsebɔ me. Na woaɖu gbe le Basan kple Gilead+ abe le blemaŋkekewo me ene. 15 “Mana wòakpɔ nukunuwo+Abe le ŋkeke siwo me nèʋu tso Egipte-nyigba dzi ene. 16 Dukɔwo akpɔ nu siawo, eye ŋu akpe wo, togbɔ be ŋusẽ geɖe le wo ŋu hã.+ Woatsɔ asi aɖo nu;Eye woƒe to aku. 17 Woaɖuɖɔ kewɔ abe dawo ene;+Ŋɔdzi alé wo woasi ado tso woƒe bebeƒewo abe nu gbagbe siwo tana le anyigba dzi ene. Woanɔ ƒoƒom kpakpakpa ava Yehowa mía Mawu la gbɔ,Eye woavɔ̃ wò.”+ 18 Mawu kae le abe wò ene,Wò ame si tsɔa vodada kena, eye mèléa ŋku ɖe wò domenyinu mamlɛa ƒe dzidada ŋu o?+ Malé dɔmedzoe ɖi ɖikaa o,Elabena amenuveve nyoa eŋu.+ 19 Agakpɔ nublanui na mí;+ axɔ ŋusẽ le míaƒe vodadawo si.* Àtsɔ woƒe nu vɔ̃wo katã aƒu gbe ɖe atsiaƒu ƒe gogloeƒe.+ 20 Àwɔ nuteƒe na Yakob,Eye àve Abraham nu,Abe ale si nèka atam na mía tɔgbuiwo tso blemaŋkekewo me ene.+\n^ Alo, “dzroa eƒe luʋɔ.”\n^ Alo, “lalam dzigbɔɖitɔe.”\n^ Hebrigbe me nya si wozã na “nye futɔ” la fia nyɔnu.\n^ Agate ŋu afia, “woate se si wode la ayi adzɔge ke.”\n^ Alo, “atiti afɔ ɖe míaƒe vodadawo dzi; akpɔ ŋusẽ ɖe míaƒe vodadawo dzi.”


GBE BUBU Afrikaans Albanian Amharic Arabic Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Cibemba Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Korean Latvian Lithuanian Macedonian Malagasy Norwegian Papiamento (Curaçao) Polish Portuguese Romanian Russian Sepedi Setswana Slovak Slovenian Spanish Swahili Swedish Tagalog Turkish Ukrainian\nƑE AÐEWO enye si va yi la, woabu biabia ma be susu mele eme o. Gake fifia amewo le tame bum le mɔkpɔkpɔ ma ŋu vevie. Dzɔdzɔmeŋutinunyalawo te ŋu zã aɖaŋu si ame aɖewo susu be woava zã na amegbetɔwo tsɔ dzi nudzodzoewo kple ŋɔviwo ƒe agbe ɖe edzi zi gbɔ zi eve.\nNumekukuwo ɖee fia be amegbetɔ ƒe lãmenugbagbeviwo kuna, eye womana va ɖoa xexlẽme aɖe ko. Emegbe wodzudzɔa mama. Enye nɔnɔme si wotsɔ sɔ kple gaƒoɖokui si le mía me, si kpɔa ŋusẽ ɖe ɣeyiɣi si amewo atsi aku dzi. Fifia dzɔdzɔmeŋutinunyalawo le dɔ wɔm be yewoatrɔ gaƒoɖokuia ƒe dɔwɔwɔ.\nNufiafia aɖe si bɔe nye be alesi woawɔ anya alesi amegãkuku dzɔnae la le domenyiŋusẽfianu ƒe nugbɔwo, afisi woyɔna be telomere me. Wotsɔ telomere-wo sɔ kple aŋe si wotsɔ bla afɔkpaka ƒe nugbɔwo, be kaa nagatu o. Dzɔdzɔmeŋutinunyalawo de dzesii be ɣesiaɣi si lãmenugbagbeviwo nama la, telomere-awo zua kpuie, abe ɖe wolólo ene. Edze abe mlɔeba telomere-awo zua kpuie va ɖo afisi wodzudzɔa mama ene. Gake nunyiame ƒomevi aɖe si le ʋua me wɔnɛ be telomere-awo megatona ɖe eme o. Eyata le nufiafiaa nu la, mɔkpɔkpɔ li be lãmenugbagbeviawo ate ŋu ayi edzi anɔ mamam ɖaa. Dɔwɔƒe si le dɔ sia wɔm ƒe amegã aɖe gblɔ be: “Esiae nye zi gbãtɔ si míate ŋu abu tame le amegbetɔ ƒe makumaku ŋu.” Gake menye dzɔdzɔmeŋutinunyalawo katãe lɔ̃ ɖe edzi o.\nAlesi Ku Wɔ Va Dzɔ\nƑe akpe nanewoe nye sia si amesiwo xɔ Biblia dzi se xɔe se be amegbetɔwo ate ŋu anɔ agbe mavɔ. Menye amegbetɔ dzɔdzɔmeŋutinunyalawo ŋue woɖoa ŋu ɖo o, ke Yehowa Mawu, amesi nye Dzɔdzɔmeŋutinunyala Gãtɔ, si wɔ nu gbagbewo katã boŋ ŋue.—Psalmo 104:24, 25.\nBiblia ɖee fia be amegbetɔ ƒe ku mekpe ɖe Wɔla la ƒe tameɖoɖo ŋu o. Mawu ƒe nɔnɔme nue wòwɔ amegbetɔ gbãtɔ ɖo eye wòda wo ɖe paradisobɔ me. Wode blibo, eye kpɔtsɔtsɔ aɖeke menɔ woƒe susu alo ŋutilã me o. Eyata mɔkpɔkpɔ nɔ wo si be woanɔ agbe tegbee le anyigba dzi. Emae nye Mawu ƒe didi na wo. Ede se na wo be woadzi viwo eye vivivi la woakeke Paradiso la ɖe nu wòaxɔ anyigba katã dzi.—Mose I, 1:27, 28; 2:8, 9, 15.\nAbe alesi woɖee fia le Mose I, ta 3 ene la, Adam dze aglã ɖe Mawu ŋu, togbɔ be enya be kue woatsɔ ahe to na ye hã. Gawu la, eƒe tomaɖomaɖoa he nuvɔ̃ kple ku va eƒe dzidzimevi siwo mekpɔ dzɔ haɖe o la dzi. Apostolo Paulo ɖe eme ale: “To ame ɖeka dzi nuvɔ̃ la va xexeame, eye to nuvɔ̃ me ku la va, eye nenema ku la va to amewo katã dzi yi, esi wo katã wɔ nuvɔ̃ ŋuti la.” (Romatɔwo 5:12) Ne míagblɔe bubui la, nuvɔ̃ si Adam wɔ la wɔe be eƒe ŋutilã megade blibo o. Vivivi la, etsi ku amegã heku. Eƒe dzidzimeviwo nyi kpɔtsɔtsɔ ma dome.\nEyata Adam ƒe aglãdzedze kple ʋɔnu si Mawu drɔ̃e ye he amegbetɔ ƒe ku vɛ. Amegbetɔwo mate ŋu atrɔ ʋɔnudɔdrɔ̃ ma o. Togbɔ be dzɔdzɔmeŋutinunyalawo wɔ ŋgɔyiyi geɖe le atikewɔwɔ me hã la, nya siwo gbɔgbɔ ʋa Mose wòŋlɔ ƒe 3,500 enye si va yi la kpɔtɔ nye nyateƒe be: “Míaƒe agbenɔƒewo nye ƒe blaadre, ne ede ƒã la, ƒe blanyi, eye fuɖename kple hiã nye wo adegbeƒonu; elabena wova yi kabakaba, eye míedzo.”—Psalmo 90:10.\nYehowa ƒe Mɔnuɖoɖo na Agbe Mavɔ Nɔnɔ\nDzidzɔtɔe la, mɔkpɔkpɔ li! Togbɔ be amegbetɔ ɖesiaɖe kuna fifia hã la, menye Yehowa ƒe tameɖoɖoe nye be nɔnɔme sia nayi edzi ɖaa o. Togbɔ be edze be Adam kple Xawa naku hã la, Mawu nyae be ame aɖewo anɔ woƒe dzidzimevi siwo mekpɔ dzɔ haɖe o la dome siwo awɔ nu ŋudzedzekpɔkpɔtɔe ɖe eƒe dzikpɔkpɔ lɔlɔ̃tɔe ŋu. Ewɔ ɖoɖo na ame mawo be woanɔ agbe mavɔ le anyigba dzi. Hakpala la ŋlɔ be: “Ame dzɔdzɔewo anyi anyigba la dome, eye woanɔ edzi tegbee.” (Psalmo 37:29) Gake aleke esia awɔ ava eme?\nMenye domenyiŋusẽfianu ƒe nya ɣaɣla si gɔme amegbetɔwo ase dzie wòato ava o. Ke boŋ agbe mavɔ anye nunana si Yehowa atsɔ ana amesiwo xɔa edzi sena. Esi wòde dzesii be Adam kple Xawa ƒe dzidzimeviwo hiã ɖeɖe la, ewɔ ɖoɖo na wo be woato edzi akpɔ agbe mavɔ—eyae nye Yesu Kristo ƒe tafevɔsa la. Yesu ƒo nu tso ɖoɖo sia ŋu esi wògblɔ be: “Ale gbegbe Mawu lɔ̃a xexeame bena, wòtsɔ ye ŋutɔ ƒe Tenuvi hena, bena amesiame, si xɔa edzi sena la, mele tsɔtsrɔ̃ ge o, ke boŋ wòakpɔ agbe mavɔ.”—Yohanes 3:16.\nYesu nye ame deblibo abe Adam ene. To vovo na Adam la, Yesu ɖo to Mawu bliboe. Eyata Yesu te ŋu tsɔ eƒe amegbetɔ ƒe agbe deblibo xe fe ɖe Adam ƒe nuvɔ̃ ta. To lɔlɔ̃ ƒe mɔnuɖoɖo sia si ɖo dzɔdzɔenyenye ƒe dzidzenuwo gbɔ dzi la, woate ŋu aɖe Adam ƒe dzidzimeviwo tso nuvɔ̃ ƒe fɔbuame me. Eyata amesiame si aɖe Yesu dzixɔxɔse fia la axɔ Mawu ƒe nunana si nye agbe mavɔ.—Romatɔwo 5:18, 19; Timoteo I, 2:5, 6.\nNenye ɖe amegbetɔwo ate ŋu aɖu blibomademade dzi eye woana agbe mavɔ wo ɖokui la, anye ne tafea magahiã o. Biblia ɖo aɖaŋu sia si me nunya le be: “Migaɖo ŋu ɖe amegãwo, amegbetɔvi, siwo mate ŋu axɔ na ame o la ŋu o. Ne eƒe gbɔgbɔ nu tso la, egbugbɔna yia eƒe anyi gbɔ; gbemagbe eƒe tameɖoɖowo nu yina. Woayra amesi Yakob ƒe Mawu la nye xɔname na, amesi ƒe mɔkpɔkpɔ le Yehowa, eƒe Mawu la dzi; eya, amesi wɔ dzi kple anyi, atsiaƒu kple nusiwo katã le eme, eya, amesi léa nuteƒewɔwɔ me ɖe asi tegbee.”—Psalmo 146:3-6.\nYehowae ahe agbe mavɔ vɛ, ke menye dzɔdzɔmeŋutinunyalawo ƒe numekuku o. Nusianu si Mawu ɖo be yeawɔ la, ate ŋu awɔe eye awɔe hã. “Naneke mesẽ na Mawu o.”—Luka 1:37.\nƉoe Ɖe Amewo Ɖoe Ɖe Amewo Ðe Dzɔdzɔmeŋutinunya Ate Ŋu Ahe Agbe Mavɔ Vɛa?\ng00 12/8 axa 26-27


GBE BUBU Eʋegbe Igbo\nEtso Nyɔ! ƒe nuŋlɔla si le Ireland gbɔ\nEHIÃ be Paul naɖɔli elektrik-kaɖi aɖe le eƒe aƒe godo. Ehiã be wòatutu dziƒoxɔŋufesre aɖewo hã ŋu le egodo—srɔ̃anyɔnu ƒo nu tso nusia ŋu zi geɖe. Gake Paul nɔ dɔ siawo wɔwɔ hem ɖe megbe. Nukata? Le esi wòle be wòazã aŋutsrɔe ta.\nGɔmesese le eƒe vɔvɔ̃a ŋu. Enya be afɔku siwo tsoa aŋutsrɔe zazã me ate ŋu ade abi ame ŋu vevie, alo awu ame gɔ̃ hã. Esiawo dzɔna zi geɖe le esi dɔwɔlaa mebu alesi woawɔ aŋutsrɔe ŋudɔ nyuie ŋu yi ŋgɔe o ta.\nHafi Paul nadze dɔ siawo wɔwɔ gɔme la, nukawo ŋue wòhiã be wòade ŋugble tsoe le aŋutsrɔewo ŋu? Aɖaŋuɖoɖo ewo siwo kpe ɖe eŋu wòwɔ nuawo afɔkumanɔmee enye si.\nÐe Aŋutsrɔea Le Dediea?\n1 Di aŋutsrɔe nyuitɔ. Ne aŋutsrɔea le kpuie akpa la, ahiã be nàde ɖokuiwò me akpa. Ne edidi akpa hã la, abia be nàviae ɖe afisi ate ŋu ahe afɔku vɛ. Tsri atrakpuiŋutsrɔe (siwo afɔ ene li na la) zazã ne èyina xɔa ƒe dzisasrã dzi. Zã aŋutsrɔe si didi aɖo wò xɔa ƒe dzisasrã gbɔ nyuie, alo nàzã esiwo woviana ɖe nu ŋu.\n2 Lé ŋku ɖe wò aŋutsrɔea ŋu nyuie. Xexee nèdanɛ ɖoa? Atiŋutsrɔewo lolona ɖe edzi ne tsi ɖo wo eye womiana ne woƒu. Le ɣeyiɣi aɖe megbe la, aŋutsrɔea ƒe atrakpuitiawo ate ŋu anɔ ʋaʋãm, si awɔe be ŋusẽ maganɔ eŋu o. Ðe atrakpuitiawo dometɔ aɖe fe, alo ɖe wodze abe wole vovom enea? Zi geɖe la, wodea ga atrakpuitiawo dometɔ ɖesiaɖe gɔme tsɔ doa ŋusẽe. Ðe ɖesiaɖe le wo teƒe eye wolĩ sesĩea? Ðe gavi siwo wotsɔ léa gaawo ɖe aŋutsrɔetiawo dzi la ŋe alo lé ɣebia heɖua? Ga kple ka nɔa aŋutsrɔe gã siwo wote ŋu didina ɖe enu ŋu, si wotsɔ didinɛ ɖe edzi alo ɖiɖinɛ. Ðe ga kple kaawo le dɔ wɔm nyuiea? Ðe wòdze abe kaawo ɖu enea, eye ɖe wòkpɔtɔ didi nyuiea? Dzra wo ɖo alo nàɖɔli wo enumake.\nZi geɖe la, wosia atrakpuitiawo ŋu ale be wo dzi mezrɔ̃ o ne woagaɖiɖi le wo dzi o. Kpɔ egbɔ be yeɖe ɖinu ɖesiaɖe siwo xe teƒe siwo wosi la ɖa. Ele be nusiwo wodea aŋutsrɔetiawo gɔme be magaɖiɖi o la, nanɔ ɖesiaɖe gɔme. Kpɔ egbɔ be woli eye womenyi akpa o.\n3 De aŋutsrɔewo ʋu le mɔ si mawɔ nuvevi ame o nu. Bla aŋutsrɔea ɖe atiklã si dzi wodaa wo ɖo le ʋu me la ŋu nyuie, alo bla wo ɖe agbatsɔƒea le teƒe eve ya teti. Aŋutsrɔe si didi la ado ɖe gota le ʋua megbe, eyata sa avɔ kakɛ aɖe ɖe eƒe nugbɔ be ʋu si le megbewò nate ŋu akpɔe bɔbɔe.\nAnyo wu be ame eve nadro aŋutsrɔe si didi. Gake ne ehiã be wò ɖeka nàdroe, eye nètia be yeatrɔe eƒe nugbɔwo nanɔ ŋgɔ kple megbe na ye la, ke tsɔ asi ɖeka lée sesĩe ɖe wò abɔta, eye nàtsɔ evelia nɔ edzɔmee. Be màtsɔe alɔ ame aɖeke o la, kɔ nugbɔ si le ŋgɔwò yi dzi wòagbɔ ta ŋu. Gake ɖo ŋku edzi be, aŋutsrɔea ƒe didime si le ŋgɔwò la kee le megbewò hã! Eɖia kokoe nenye be aŋutsrɔe lɔ ame aɖe le fefewɔwɔwo me. Gake le nudzɔdzɔ ŋutɔŋutɔwo me la, menye nukokoenyae esia nye kura o—vevietɔ nenye wòe wòlɔ.\nNe èdro aŋutsrɔe eye nètrɔe do ɖe dzi la, ke na eƒe kpekpeme nanɔ wò abɔta, eye nàzã asi ɖeka tsɔ lée ɖe abɔta eye nàtsɔ evelia lée le yame atsɔ nɔ edzɔmee. Ðɔ ŋu ɖo le elektrik-ka siwo wohe to dzi, akaɖi siwo le dzi, kple nusiwo dzi woŋlɔ nu ɖo le yame ŋu!\n4 Via aŋutsrɔea nyuie. Le dedienɔnɔ ta la, mele be nàbii ɖe akpa ɖeka o, eye ele be wòavia ɖe nu ŋu tso afisi wòtɔ anyigba le wòanye degree 75.\n5 Na wòalĩ ɖi sesĩe le dzia kple gɔmea. Ðɔ ŋu ɖo le afisi aŋutsrɔe ƒe nugbɔ ziɔ ɖo le dzi la ŋu. Kpɔ egbɔ be elĩ nyuie ɖe afisi woziɔe ɖo le dzia eye teƒea mele ɖiɖim o. Mègaziɔ aŋutsrɔea ɖe ahuhɔ̃e alo aŋenuwo ŋu gbeɖe o. Ne anya wɔ la, blae ɖe nane ŋu le dzi gome sesĩe eye aŋutsrɔea ƒe nugbɔ nagbɔ eblaƒea ŋu wòanɔ abe meta 1 lɔƒo ene.\nÐɔ ŋu ɖo vevie be ne ède aŋutsrɔea dzi la, nàsae ɖe nu ŋu gbã. Malĩ ɖi nyuie le edzidede zi gbãtɔ sia me o, alo nè etu kawo le dzia hele ɖiɖim zi mamlɛtɔ o. Be afɔku naganɔ elialia zi gbãtɔ kple ɖiɖi zi mamlɛtɔ me o la, na ame aɖe nalé aŋutsrɔea ɖe asi le egɔme ne èle eliam. Gake ne aŋutsrɔea medidi wu meta 5 o ko hafi kpekpeɖeŋu sia aɖe vi.\nNe anyigba ɖi abu tso xɔa gbɔ la, tsɔ nu kpekpe aɖe ɖo aŋutsrɔea gɔme atsɔ axe mɔ na eƒe ɖiɖi alo nàbla atrakpuiti mamlɛtɔ si le anyime la ɖe nane ŋu. Ne anyigbaa mesɔ o evɔ wòhesesẽe la, de ati aɖe ete be gɔmea nasɔ. Tsɔ ʋuƒo aɖe alo nane si le nenema ɖo anyi le teƒe siwo anyigba bɔbɔ alo ke le akpa.\nNe atrakpuiŋutsrɔe zãmee nèle la, ke kpɔ egbɔ be eƒe afɔ eneawo katã lĩ ɖe anyigba nyuie, eye nàkeke afɔawo me ɖa tso wo nɔewo gbɔ alesi dze eye nàde dedienɔnɔgavi ɖesiaɖe ɖe wo teƒe alesi dze.\n6 Lé ŋku ɖe wò afɔkpawo ŋu. Hafi nàde aŋutsrɔe dzi la, kpɔ egbɔ be wò afɔkpawo gɔme ƒu nyuie. Ðe ba ɖesiaɖe, si ate ŋu aɖiɖi wò la ɖa.\n7 Ðɔ ŋu ɖo le nusiwo nàtsɔ ɖe ŋuti me. Be wò asi eveawo navo nàtsɔ alia aŋutsrɔea la, ne anya wɔ la, tsi dɔwɔnuawo ɖe wò alidziblaka ŋu. Dze agbagba nàdi mɔnu bubuwo atsɔ akɔ nu kpekpewoe, gake ne àde aŋutsrɔe dzi la, kpɔ egbɔ be yetsɔ asi ɖeka si me naneke mele o lé aŋutsrɔea ɣesiaɣi ahanɔ etem yi dzi le aŋutsrɔetia ŋu esi nèle eliam. Ðɔ ŋu ɖo eye nàwɔ blewu, mègaɖe abla o.\nNe èle elektrikmɔ̃wo zãm la, mègatsɔ asi evea siaa lé woe gbeɖe o. Le kpɔɖeŋu me, doŋɔmɔ̃ ate ŋu atɔ te dɔwɔwɔ alo aɖiɖi le vome, si awɔe be nàgli age. Mègade dzo wo me da ɖi o; woate ŋu age esime wokpɔtɔ le dɔ wɔm.\n8 Bu ame bubuwo ŋu. Ne èle dɔ wɔm le dutoƒo la, na aŋutsrɔea nadze nyuie amewo nakpɔ, eye ne anya wɔ la, tsɔ mɔxenu aɖe ƒo xlãe. Ne ebia be nàtsɔ aŋutsrɔea yi dzogoe aɖe dzi la, ɖo ŋku edzi be ame bubuwo manya o. Do ago xɔlɔ̃wɔwɔtɔe tsɔ na nyanyae, eye nàlé ŋku ɖe mɔa dzi kpɔ be edzi vo hã.\nNe ètsɔ dɔwɔnuwo ɖe asi yi dziae la, ɖo ŋku edzi be gatagbadzetronu suetɔ gɔ̃ hã ate ŋu ade abi ame ŋu ne ege tso dzi. Ne ebia be nàyi teƒe aɖe le susu aɖewo ta eye mète ŋu bla aŋutsrɔea wòlĩ ɖi nyuie o la, na ame aɖe nadzɔ eŋu na wò, alo nàɖiɖi aŋutsrɔea ɖe anyigba kpoo vaseɖe esime nàgbɔ. Mègagblẽe ɖi naneke mawɔmawɔ tso eŋu o.\n9 Bu wò lãmesẽ ŋu. Esi wònye dzidede bia ŋutenɔnɔ eye wòʋuʋua ame ta la, mègade dzi ne wò lãme mele kɔkɔm o alo dɔme le ɖuwòm loo alo ne wò ŋkume le tɔtrɔm o.\n10 Wɔ blewu le dzia dede me. Wò susu nenɔ dedienɔnɔ ŋu ɣesiaɣi. Mègaɖe mɔ ame eve alo esi wu nenema nade aŋutsrɔe ɖeka dzi le ɣeyiɣi ɖeka me gbeɖe o. Mègade dzi ne ya sesẽ le ƒoƒom gbeɖe o. Mègatsi tre ɖe atrakpuiŋutsrɔe ƒe atrakpuiti mamlɛtɔ si le dzi la dzi alo aŋutsrɔe didi ƒe atrakpuiti enelia le dzi gome dzi gbeɖe o. Mègana aŋutsrɔe siwo wote ŋu didina ɖe enu nadidi ɖe edzi wòagbɔ eme gbeɖe o; na woagbɔ wo nɔewo ŋu, ne mede ɖeke o la, atrakpuiti etɔ̃ ya teti. Mègade ɖokuiwò me akpa gbeɖe o. Ne èbi ɖokuiwò akpa le aŋutsrɔe dzi la, ele bɔbɔe be nàgli age. Be màgawɔ nuvevi ɖokuiwò o la, kɔ aŋutsrɔea yi afisi wòhiã le, ne ema wɔwɔ ahe dɔa ɖe megbe gɔ̃ hã. Ne èle dzia liam la, kpɔ ŋgɔ tẽ.\nAmetakpɔmɔnu ka kee nèzã o, afɔkuwo anɔ aŋutsrɔe zazã me ɣesiaɣi. Ðewohĩ àte ŋu aɖe wo dzi akpɔtɔ ne èzã aɖaŋuɖoɖo siawo. Wokpe ɖe Paul ŋu. Esi wòwɔ wo dzi la, ete ŋu de elektrik-kaɖi yeye si le dzi le eƒe aƒea godo afɔkumanɔmee. Ke fesrea ŋu tutu ya ɖe? Ðewohĩ . . . awɔ ema ɣebubuɣi!\n1 Di aŋutsrɔe nyuitɔ\n2 Lé ŋku ɖe wò aŋutsrɔe ŋu nyuie\n3 De aŋutsrɔewo ʋu le mɔ si mawɔ nuvevi ame o nu\n4 Via aŋutsrɔea ɖe nɔnɔme nyuitɔ me\n5 Na wòalĩ ɖi sesĩe le dzia kple gɔmea\n6 Lé ŋku ɖe wò afɔkpawo ŋu\n7 Ðɔ ŋu ɖo le nusiwo nàtsɔ ɖe ŋuti me\n8 Bu ame bubuwo ŋu\n9 Bu wò lãmesẽ ŋu\n10 Wɔ blewu ne èle dzia liam\nƉoe Ɖe Amewo Ɖoe Ɖe Amewo Aŋutsrɔewo Zazã—Ðe Nèléa Ŋku Ðe Ametakpɔmɔnu Siawo Ŋua?\ng00 2/8 axa 22-24


Barak, Debora Kple Yael— Kplɔla Yeye Kple Nyɔnu Eve Siwo Mevɔ̃na O | Biblia Me Nusɔsrɔ̃wo Na Ðeviwo\nGBE BUBU Acholi Afrikaans Albanian Alur Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Azerbaijani Azerbaijani (Cyrillic) Baoule Bashkir Basque Bassa (Cameroon) Batak (Karo) Batak (Toba) Biak Bicol Bislama Boulou Brazil Tokunɔgbe Britain Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Cibemba Cinyanja Croatian Cuba Tokunɔgbe Czech Dangme Danish Dayak Ngaju Dutch Ecuador Tokunɔgbe Edo Efik Estonian Eŋlisi Eʋegbe Fijian Finnish Fon Franse Ga Galician Garifuna Georgian German Germany Tokunɔgbe Greek Guarani Gun Haitian Creole Hausa Herero Hiligaynon Hindi Hmong (Ɣi) Hungarian Iban Ibinda Igbo Iloko India Tokunɔgbe Indonesian Irish Isoko Italian Italy Tokunɔgbe Javanese Jula Kabiye Kabuverdianu Kachin Kannada Karen (S'gaw) Kazakh Kekchi Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lhukonzo Lingala Lithuanian Lomwe Low German Luganda Luo Luvale Macedonian Macua Madagascar Tokunɔgbe Malagasy Malay Malayalam Maltese Mam Marathi Marshallese Mauritian Creole Maya Mazatec (Huautla) Mexico Tokunɔgbe Miskito Mixe Mixtec (Guerrero) Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Ndonga Ngabere Ngangela Nias Nigerian Pidgin Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Peru Tokunɔgbe Pidzin (Kamerun) Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Cyrillic Romany (Serbia) Runyankore Russia Tokunɔgbe Russian Rutoro Samoan Sangir Sango Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Sinhala Slovak Slovenian Spain Tokunɔgbe Spanish Sranantongo Sunda Swahili Swati Swedish Switzerland Germaniagbe Tagalog Tahitian Taiwan Tokunɔgbe Tamil Tandroy Tankarana Tarascan Tatar Telugu Thai Tigrinya Tiv Tlapanec Tojolabal Tok Pisin Tongan Totonac Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Uzbek Uzbek (Roman) Valencian Venda Venezuela Tokunɔgbe Vezo Vietnamese Waray-Waray Wayuunaiki Wolaita Xhosa Yoruba Zande Zapotec (Isthmus) Zapotec (Lachiguiri) Zimbabwe Tokunɔgbe Zulu\nEsi Yosua kplɔ Yehowa ƒe amewo ƒe geɖe megbe la, eku esime wòxɔ ƒe 110. Israel-viwo yi edzi subɔ Yehowa le Yosua ƒe agbenɔɣi. Gake le eƒe ku megbe la, wosubɔ trɔ̃wo abe Kanaantɔwo ene. Esi Israel-viwo meyi edzi subɔ Yehowa o ta la, ena Kanaan-fia si ŋkɔe nye Yabin na wokpe fu. Israel-viwo ɖe kuku na Yehowa be wòakpe ɖe yewo ŋu. Eya ta Yehowa ɖo kplɔla yeye si ŋkɔe nye Barak na wo. Akpe ɖe Israel-viwo ŋu be woagatrɔ ɖe Yehowa ŋu.\nNyɔnunyagblɔɖila Debora dɔ ame ɖo ɖe Barak. Nya aɖe le esi tso Yehowa gbɔ na Barak be: ‘Kplɔ ŋutsu 10,000 eye nàɖakpe kple Yabin ƒe aʋakɔa le Kison-tɔsisia nu. Àɖu Sisera si nye Yabin ƒe aʋafia la dzi le afi ma.’ Barak gblɔ na Debora be: ‘Ne àyi kplim la, ekema mayi.’ Debora ɖo eŋu be: ‘Mayi kpli wò. Gake nyae be menye wòe awu Sisera o. Yehowa be nyɔnu aɖee awui.’\nDebora, Barak kple eƒe aʋakɔ la yi Tabor To la tame be yewoadzra ɖo ɖe aʋa la ŋu. Esi Sisera see ko la, eƒo eƒe aʋatasiaɖamwo kple aʋawɔlawo nu ƒu ɖe toa ƒe bali me. Debora gblɔ na Barak be: ‘Yehowa ana nàɖu aʋa dzi egbe.’ Barak kple eƒe aʋawɔla 10,000-awo lũ ɖe Sisera kple eƒe aʋakɔ sesẽ la dzi tso to la dzi.\nYehowa na Kison-tɔʋua ɖɔ. Sisera ƒe aʋatasiaɖamwo ɖi ɖe ba me. Sisera gblẽ eƒe tasiaɖam la ɖi hede afɔ du me. Barak kple eƒe aʋawɔlawo ɖu Sisera ƒe aʋakɔa dzi, gake Sisera ya si! Esi yi ɖabe ɖe nyɔnu aɖe si ŋkɔe nye Yael ƒe agbadɔ me. Nyɔnua na notsii wòno eye emegbe wòtsɔ kuntru tsyɔ nɛ. Aʋakalẽtɔ sia si ŋu ɖeɖi te la dɔ alɔ̃. Eye Yael wɔ dzadzadza yi egbɔ eye wòƒo tsyoti ɖe eƒe ta me wòku.\nBarak va eye wònɔ Sisera dim. Yael do go le eƒe agbadɔ me eye wògblɔ nɛ be: ‘Ge ɖe eme. Ne mafia ame si dim nèle la wò.’ Barak ge ɖe agbadɔa me eye wòkpɔ be Sisera ku ɖe afi ma. Barak kple Debora dzi ha kafu Yehowa le esi wòna Israel-viwo ɖu woƒe futɔwo dzi ta. Ale Israel-viwo kpɔ ŋutifafa ƒe 40 sɔŋ.\n“Nyɔnu nya nyui gblɔlawo de ha kpaŋ.”—Psalmo 68:11\nNyabiasewo: Aleke Debora kpe ɖe Israel-viwo ŋui? Aleke Yael ɖe dzinɔameƒo fiae?\n“Metso Abe Vidada Ene Le Israel”\nNu kae míate ŋu asrɔ̃ tso Debora ƒe ŋutinya si le Biblia me la me tso xɔse kple dzideƒo ŋu?


GBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bengali Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Chiyao Cibemba Croatian Czech Danish Dutch Efik Estonian Eŋlisi Eʋegbe Fijian Finnish Franse Georgian German Greek Gujarati Hebrew Hiligaynon Hindi Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Korean Latvian Lingala Lithuanian Luganda Macedonian Malagasy Malayalam Maltese Marathi Myanmar Ndebele (Zimbabwe) Nepali Norwegian Oromo Pangasinan Polish Portuguese Punjabi Quechua (Ayacucho) Quechua (Cuzco) Romanian Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Tamil Tatar Telugu Tetun Dili Thai Tigrinya Tok Pisin Tsonga Turkish Twi Ukrainian Urdu Vietnamese Waray-Waray Xhosa Yoruba Zulu\n1 Da Sɔ\nÐewohĩ adzro wò be yeatrɔ nu sia nu le yeƒe agbe me enumake. Ègblɔ na ɖokuiwò be, ‘Le kwasiɖa sia me la, madzudzɔ sigaretnono, adzudzɔ amedzudzu, zã dzi nɔnɔ, adze kamedede gɔme, anɔ nuɖuɖu siwo dea lãmesẽ dzi ɖum, eye madze kaƒoƒo na tɔgbuinye kple mamanye.’ Gake agbagbadzedze be nàɖo wò taɖodzinuwo katã gbɔ le ɣeyiɣi ɖeka me awɔe be màɖo ɖeke gbɔ o!\nBIBLIA ƑE MƆFIAME: “Ame siwo nyaa afi si woƒe ŋutete se ɖo la si mee nunya le.”—Lododowo 11:2.\nAme si nyaa afi si eƒe ŋutete se ɖo la dana sɔna. Enya be seɖoƒe li na yeƒe ɣeyiɣi, ŋusẽ kple nunɔamesiwo. Eya ta le esi teƒe be wòadze agbagba be yeatrɔ nu sia nu le ɣeyiɣi ɖeka me la, ewɔa tɔtrɔawo vivivi.\nAgbagbadzedze be nàɖo wò taɖodzinuwo katã gbɔ le ɣeyiɣi ɖeka me awɔe be màɖo ɖeke gbɔ o!\nWɔ dɔ tso wò numame gbegblẽwo ŋu ɖekaɖeka. Zɔzɔ ɖe afɔɖoƒe siwo gbɔna dzi ate ŋu akpe ɖe ŋuwò:\nTsɔ numame nyuiwo nɔ gbegblẽawo ɖɔlim kabakaba. Le kpɔɖeŋu me, ne television kpɔkpɔ fũu akpa kpe ɖe wò numame gbegblẽwo ŋu, eye ƒometɔwo yɔyɔ le nyuiawo dome la, ekema àte ŋu aɖoe be: ‘Le esi masi television ne megbɔ tso dɔme teti teƒe la mayɔ xɔ̃nye alo ƒometɔ aɖe boŋ gbã abia eƒe agbe ta se.’\nŊlɔ numame nyui siwo nàdi be yeatu ɖo kple numame gbegblẽ siwo ŋu nàdi be yeaɖe asi le la ɖi. Ŋlɔ geɖe ale si nàte ŋui ɖi.\nTia ɖeka alo eve tso nuŋlɔɖiawo dometɔ ɖe sia ɖe me eye nàwɔ dɔ tso wo ŋu. Eyome nàgatsɔ ɖeka alo eve siwo kplɔe ɖo agawɔ dɔ tso wo ŋu nenema ke.\n“Nu ƒe nuwuwu nyo wu eƒe gɔmedzedze.”—Nyagblɔla 7:8.


Mina amenuveve kple dze nanɔ miaƒe nya me ɖaasi, bena mianya alesi wòdze be, miaɖo nya ŋuti na amesiame.\nkple ŋukpeanu kple yakanyagbɔgblɔwo kple atsaƒoƒo, siwo medze o, negbe akpedada boŋ.\nNu kema ke me yayra kple fiƒode doa go lena! Nɔvinyewo, medze bena, nusiawo nanɔ nenema o.\n Nenema ke aɖe hã nye ŋutinu suea ɖe ko, eye wokana ɖe nu gãwo ŋu. Kpɔ alesi dzo via ɖe tɔa dzo ave gã la ɖa! Eye aɖe la, dzo wònye; madzɔmadzɔnyenye ƒe xexemee nye aɖe le mía ŋutinuwo dome, eyae ƒoa ɖi ŋutilã blibo la katã, eye wòtɔa dzo agbenɔnɔ ƒe tododo blibo la katã, eye dzomavɔʋe tɔ dzo aɖe la ŋutɔ hã. Elabena womla lã wɔadãwo kple xeviwo kple nutatawo kpakple ƒumelãwo ƒe dzɔdzɔme, eye amegbetɔ ƒe dzɔdzɔme mia wo, ke aɖe la amea ɖeke mate ŋu amlãe o, nuvɔ̃ madzudzɔmadzudzɔ, si aɖi wuame yɔ fũ la wònye. Eya ke míetsɔna ƒoa fi dea ame, siwo wowɔ le Mawu ƒe nɔnɔme me. Nu kema ke me yayra kple fiƒode doa go lena! Nɔvinyewo, medze bena, nusiawo nanɔ nenema o. Ɖe vudo dzia tsi vivi kple tsi veve hetsoa do ɖeka ma ke me mahã? Nɔvinyewo, ɖe gboti ate ŋu atse amititsetsewo, alo weinka ate ŋu atse gbotitsetsewo mahã? Nenema ke dzevudo mate ŋu adzi tsi nyui hã o.\nmiyra amesiwo ƒo fi ɖe mi, miɖo gbe ɖa ɖe amesiwo ƒo ɖi mi la ta.\nKu kple agbe le aɖe si me, amesi dze xɔlɔ̃e, aɖu eƒe kutsetsewo.\nMiyra amesiwo ɖa mia yome la, miyra, eye migaƒo fi de o!\n2 Fiawo 2:23-24\n Eye wòdzo tso afima heyi Betel. Esi wòle mɔ dzi le to liam la, ŋutsuvi suea ɖewo ɖo tso dua me, eye wole alɔme ɖem le eŋu le gbɔgblɔm bena: Tabebetɔ, lia va, tabebetɔ, lia va! Eye esi wònyè kɔ kpɔ wo la, eƒo fi de wo le Yehowa ƒe ŋkɔ me; tete sisiblisi eve do tso ave me va vuvu ɖevi blane vɔ eve le wo dome.\n Eye wòyɔ ameha la va egbɔ gblɔ na wo bena: Miɖo to, eye miase nu gɔme. Menye nusi ke yia nu me la, gblẽa kɔ ɖo na ame o; ke nusi ke doa go tsoa nu me la, eya koe gblẽa ko ɖo na ame.\n ke aɖe la amea ɖeke mate ŋu amlãe o, nuvɔ̃ madzudzɔmadzudzɔ, si aɖi wuame yɔ fũ la wònye. Eya ke míetsɔna ƒoa fi dea ame, siwo wowɔ le Mawu ƒe nɔnɔme me. Nu kema ke me yayra kple fiƒode doa go lena! Nɔvinyewo, medze bena, nusiawo nanɔ nenema o.\n Ke nusiwo doa go tsoa nu me la, woawo doa go tso dzi me, eye nenem nu mawo ƒoa ɖi ame. Elabena dzi mee nu vɔ̃ɖi susuwo, amewuwuwo, ahasiwowowo, matrewɔwɔwo, fififiwo, aʋatsoɖaseɖiɖiwo kple ɖiŋudodowo doa go tsona. Woawoe nye nusiwo ƒoa ɖi ame; ke ne woɖu nu asi maklɔmaklɔe la, eya meƒoa ɖi ame o.